Nola eragin du greba feministak ARGIAn? | ARGIAren barrenak\nHasiera » Ekonomia sozial eraldatzailea » Nola eragin du greba feministak ARGIAn?\nMartxoaren 8an horrelaxe zegoen ARGIAren Lasarteko egoitza.\n[Egilea: Itsaso Zubiria Etxeberria] “Gune hau bat greba feministarekin”. Horixe martxoaren 8 honetan Euskal Herriko beste hainbat gune publiko eta lantokitan bezala, ARGIAren atean irakur zitekeen mezua. Barrura sartu eta normalean hamabostetik gora lagun egoten diren aulkien erdiak baino gehiago hutsik. Sei lagun kazetari lanetan, eta hiru etxetik, zaintza eta kazetari-lana uztartu nahian.\nKazetaritza lana soilik aipatu dut, administraritza eta komertzial lanak geldirik egon baitira greba egunean. Usainduko duzu zergatik, ezta? ARGIAren ekonomiak %100 emakume aurpegia du.\nEta kontrara, aldiz, erredakzioan bertan emakumeen lanuzteak ez du berebiziko eraginik izan; erredakzioko bi emakumeek greba egin dute, ARGIAn greba aktiboa deitzen zaiona, Barakaldo eta Bilboko mobilizazioetan parte hartu dute, eta etxe honetako kazetariek greba guztietan bezalaxe bertatik jarraipena egin dute.\nBaina greba honen bidez ikustaraztea lortu nahi zen elementu batek ARGIAko lana ere aldrebestu du. Hiru erredaktore geratu dira etxean bertatik lan egiteko asmoz zaintza-lanekin uztartuz, normalean ordu horietan beraien haurren zaintzaz arduratzen diren emakumeak gelditu eta kalera atera direlako. Zer eragin izan du horrek? Haur txikia duenak denbora gutxiago eskaini ahal izan diola ordenagailuaren aurrean lan egiteari, editore lanetan zebilenak eguerdiko tartean ezin izan duela lanarekin jarraitu haurren jangela-zerbitzua geldirik zegoelako… Eta ohiko erritmoaren martxa aldatu da.\nAdministraritza eta komertzial lanak %100ean gelditu direla esan dugu. Egun batez. Eta ez dakit ARGIArentzat zer izan daitekeen jardun hori 24 orduz geldirik egotea. Agian ez du zifretan eragin izugarririk izango egun batek. Baina zer gertatuko litzateke astebetez geldirik egongo balira emakume horiek?\nARGIAn langileek asanbladan erabakitzen dute enpresa bezala greba egin edo ez, eta asanbladak erabakitakoa betetzeak ez du zigor ekonomikorik eragiten. Gainerako grebetan bezala oraingoan ere, langile guztiek egun hori normal kobratuko dute, langile bakoitzak egun horretan greba feministari bere ekarpena modu ezberdinean egin bazion ere.


Burgos begira daukat. Burgos beti daukat begira. Ezagutzen dudanetik daukat begira. Nire mugimenduen peskizan, hausnarrean, beti zerbait esateko zorian balitz bezala, baina sekula esatera iritsi gabe. Hiber, Kapelu eta Merlineri egindako elkarrizketen grabaketak bakarka entzun eta gero, apur bat kezkaturik geratu naiz. Bukolikoegiak dira. Bukolikoegiak gara? Parean izan ditudan lekukoak biluztu egin dira grabagailuaren aurrean. Hori izan da nire asmoa. Konfiantza giro bat sortu, zeinean ez duten biluztea beste aukerarik izango. Eta hala egin dute. Baina guztiz? Zer ote da nire iraganaren lekuko diren haiek, Victorren arrastoak babesten dituzten azken gordailuek, nire ahanzturak behar dituen ezinbesteko piezak direnek, ezkutatu didatena? Edo, are, zer da haiek bere buruari ezkutatu diotena? Bada kolektiboa, paraleloa, simultaneoa den ahanztura bat? Inkontzienteki adostutako orbain asegabe bat? Bada geuk konturatu gabe adostu dugun ez-memoriaren bat bazterrotan? Azken lekuko baten beharra sentitu dut bat-batean, gure arteko adiskidetasunetik at egondako norbaiten zirtoa, lagunarte honen barruan egonda ere kanpotik so egin gaituen begirada bat.\nAitziberrek neure burua leku ezerosoan jartzeko eskatu dit, ikerketa egiterakoan. Saiatu saiatu naiz, galdeketak egiteko unean, zintzotasuneraino jaisten, nire autodefentsei uko egiten. Baina, akaso, ondoegi gaude lagun artean. Ez dut topatu iraganeko lokatzetan murgiltzeko nahikoa ardorik. Burgosek ekar diezadake lagunarte honen itzaletan murgiltzeko falta zaidan pieza?\nGelara sartu denean, Burgos begira daukat. Orduan konturatu naiz, zehatz eta xehe, beti eduki izan dudala begira. Akaso galdera aproposa egingo diodan esperoan, akaso gaur eman den une zehatz honen zain. Ernestoren tabernan elkar ezagutu genuenetik hogeita lau urtera. Rec.\nILEHORIA: Zu aktore ezaguna zinen garai hartan.\nBURGOS: Bai. Antzerkian aktore ezaguna izatea posiblea den neurrian! (Barreak)\nILEHORIA: Ez duzu sekula telebista egiteko gogorik izan?\nBURGOS: Ez, sekula ez. Antzerkia nire pasioa izan da, nire bizitza. Jendearekin izerdiaren bitartez harremanetan jartzeko modua izan da niretzat.\nILEHORIA: Beti zara oso intentsua.\nBURGOS (barreak): Eta hori zuk esaten didazu?\nILEHORIA: Merline, Hiber, Kapelu... Nola gogoratzen gaituzu elkar ezagutu genuen garaian?\nBURGOS: Nola gogoratzen zaituztedan? Ufa… Ba, egia esan, oso presente daukat garai hura, nire bizitzan inflexio puntu asko eman zirelako. Horregatik, agian, ondo gogoratzen zaituztet: umemokoak eta bohemioak. Zuen buruaz iritzi gorena zenuten, egoa puztua, barregarriak zineten zinez, poeta usteak, bizitzaz guztia jakingo bazenute bezala hitz egiten zenuten… Oso gauza kuriosoa zen, errefusa eragiten zenuten dezente, baina, era berean, jendez inguratuak zeundeten beti. Eta, azkenean, ni ere erori nintzen.\nILEHORIA: Hau da hau… Tira, gutako batekin ezkonduta amaitu zenuen azkenean.\nBURGOS (barrezka): Tira, bai, epaitegitik eta halabeharrez, baina ezkonduta.\nILEHORIA: Badakizu zein den nik zutaz dudan lehen akordua?\nIsilunea. Kuriositate handiz erantzuten dit, begirada niregan finkatuz, zerbait deszifratu nahian bezala.\nILEHORIA: Taberna batean izan zen, goizeko ordu txikitan.\nILEHORIA: Ez, beste batean. Taberna ixtear zirela, argiak piztu zituzten. Eta orduan sumatu nituen zure begiak niregan iltzatuta. Ironiaz bezala begiratzen ninduzun, eta nire arreta piztu zenuen une labur batez. Ez genuen hitz egin, hala ere. Gerora Ernestok aurkeztu gintuenean berehala akordatu nintzen zurekin.\nBURGOS: Nik ez dut ba gogoan, baina oihartzun egiten dit.\nBURGOS: Edozein lekutan zinetela, beti ari zineten atentzioa ematen. Poeta bitxiz inguratuta, nola deitzen zen beste batzuekin zenuten talde hura…\nBURGOS: Bai, horixe bera. Hor ibiltzen zineten friki talde galanta, nahasketa ezinezkoa antzeztuz. Kapeluk Billy Ray Cyrusen bideoklip batetik ateratakoa zirudien, Merlinek eta Hiberrek kirol denda batean arropa erosi duten bi sekreta, eta zuk berriz… ematen zuen poeten bileretara bi autobus eta lau kutxazain erre ostean zentozela. Hala ere, hor ibiltzen zineten eroak moduan dantzan, taberna osoaren atentzioa pizten, mundua kanta bakoitzarekin amaitzera joango balitz bezala mugitzen, tabernetako ilunpeetan ezezagunei poemak entzutera derrigortzen, eta funtsean, ia edonorekin oheratzen saiatzen. Jendearengan sentsazio zinez kontrajarriak sortzen zenituzten: zuek pasioz gorrotatu edo zuek pasioz maitatu, ez zegoen erdibiderik.\nILEHORIA: Zu iritsi zinen arte. Orduan aldatu zen dena guretzat ere.\nBURGOS: Ez dakit. Bai? Hala da?\nILEHORIA: Hamar urte zaharragoa zinen, eta gaur arte iraun duen harremana hasi zenuen gutako batekin. Beti eduki genuen erraztasuna gu baino helduagoa zen jendearekin harremanak izateko.\nBURGOS: Oraintxe zaharra deitu didazu, edo iruditu egin zait?\nILEHORIA (barreak): Esperientziaduna soilik, Burgos! Esperientziaduna!\nPausa. Zigarro bat liatu. Burgosek bat eskatu dit.\nILEHORIA: Ez zenion utzi erretzeari?\nBURGOS: Bai. Normalean ez dut erretzen. Horrelakoetan soilik, eta haurra aurrean ez dagoenean.\nILEHORIA: Nik bezala orduan.\nPiztu ditugu zigarroak.\nILEHORIA: Zuk ezagutu zenuen Victor?\nBURGOS: Ba, egia esan, ez. Kuriosoa da, bera ere aktorea zelako, baina ez genuen elkarrekin topo egin. Badakit arrastoa utzi zuen pertsona bat izan zela, baina tira, hori ez zen oso zaila ere, garai hartan guztiak uzten zizuen arrastoa.\nILEHORIA: Aizu, ba pentsa, orain haren inguruko ikerketa bat enkargatu diot detektibe bati.\nBURGOS: Bai, tira… Tarteka egoten nintzen zuekin, eta gauza asko galdu nituen. Biran ez nengoenean, sarritan elkartzen ginen nire etxean. Zuek bizitako gauza askoren berri, gerora, zuen bitartez izan dut nik.\nILEHORIA: Bai... Itxaron, gogoan dut. Goiko pisu batean bizi zineten lagun bat eta zu, elkarrekin. Ez zen abuhardillatua, baina teilatura ematen zuen.\nBURGOS: Bai, hala da.\nILEHORIA: Zelako oroitzapen onak ekartzen dizkidan etxe hura gogoratzeak! Zenbat denbora zen ez nuela hartan pentsatzen.\nBURGOS: Nik, ordea, sarritan gogoratzen dut.\nILEHORIA: Bai? Zergatik?\nBURGOS: Ez dakit. Etxe hartan bizi eta gero amaitu zen nire ezkongabeko bizitza. Lagun asko pasatzen zen handik, aktore profesional gisa bizi izan nuen azken garaiaren lekuko izan zen.\nILEHORIA: Ordutik antzerkian jarraitu duzu, baina ez modu berean.\nILEHORIA: Bai, baina kontadazu zuk.\nBURGOS: Funtsean... konpainiaren bidea amaitu zen modu traumatiko batean. Arrakasta ezagutu genuen mundu osoan, sekulako formazioa jaso genuen aktore moduan, baina arrakastarekin batera botere harremanak aldatu ziren. Ordura arte familia izan zen guretzat taldea, eta, azkenean, horrelakoetan ohi denez, familia apurtu zen. Mingarria izan zen. Mingarriegia. Asko kostatu zitzaidan osatzea.\nILEHORIA: Lanbidez ere aldatu zenuen.\nBURGOS: Beste karrera bat ikasi nuen, eta ordutik konbinatu egin ditut bi lanbideak, ondo dakizunez. Antzerkiak presente jarraitu du nire bizitzan, baina irakaskuntzatik. Ez naiz berriro ordukoak bezalako bira batean murgildu.\nILEHORIA: Guk, ordea, orduan ezagutu zintugun.\nILEHORIA: Iparra zinen guretzat. Miresmena sortzen zenigun. Nolabait, guk zu bezalakoak izan nahi genuen handitan.\nBURGOS: Bai… Bai? (Pentsakor) Hainbesterako al zen?\nBURGOS: Zergatik, ordea?\nILEHORIA: Pentsa. Gu, momentu batean, poeta talde bat izatetik antzerki talde esperimentala izatera pasatu ginen...\nBURGOS: Zuek bai zuek…\nILEHORIA: Hitz horiekin beroriekin esaten genuen gainera! (Bien barreak) Poesia antzerki bilakatu nahi genuen, ikusi gure testuek nola egiten zuten oihartzun gorputzetan. Poesiaren musikaltasuna, erritmoa, irudirako gaitasuna antzeztu modu fisiko batean.\nBURGOS: Tira, bai, orain distantziatik ikusita bai, baina orduan ez dut uste hitz horiekin esaten zenutenik. Diskurtso hori gerora sortu duzu. Garai hartan besterik egiten ez zekiten hiru lagun baino ez zineten.\nILEHORIA (barreak): Harrapatu nauzu.\nBURGOS: Noski. Horrela da. Tabernetan ezezagunei poemak oparituz ligatzearena agortu egin zitzaizuen, eta zeozer berria asmatu behar izan zenuten, jendea ohera eramaten jarraitzeko. Orduan etorri zen antzerkiarena. Eta dramaturgiaz piperrik ulertzen ez zenutenez, egiten zenekiten bakarra egiten hasi zineten: poesiak errezitatzen jarraitu, baina atril baten aurrean izan beharrean, malla pegatu batzuk jantzita.\nILEHORIA: Joder, horrela ikusita… ez da oso erromantikoa.\nBURGOS: Baina hori ona da, hori da zuekin nik dudan kontraesan handia. Pakete batzuk zineten, nahikoa jasanezinak, baina gero egiten zenuten hura, unean uneko motibazioa edozein zela, benetan egiten zenuten, guztia emanda, eta zuen egia hezur-haragitzen. Egia hori egia okaztagarria izango zen agian, baina egia, azken batean. Eta horrek inguruko asko liluratu egiten zituen.\nILEHORIA: Galdeketa honekin gure itzalak plazaratu nahi nituen baina, berriz ere, zeozer polita atera da mahai gainera.\nBURGOS: Benetan? Horren bila zabiltza? Ez duzu nahikoa bota dizkizudanekin?\nILEHORIA: Ondo dago, baina beste zeozer espero nuen.\nBURGOS: Hori da zure arazoa.\nBURGOS: Idealista bat zarela.\nBURGOS: Gauzak zuriak edo beltzak izatea behar duzula, onak eta gaiztoak egotea, baina ezer ez da benetan horrela.\nILEHORIA: Esaldi horri ere topiko trazak hartzen dizkiot.\nBURGOS: Baina horrela da.\nILEHORIA: Argi-itzalik ez genuen beraz?\nBURGOS: Horrelakorik ez dut esan. Argi-itzalez beterik zeundeten. Argi-itzalez beterik zaudete. Baina zuen drama agian hori bera da: edonori gertatzen zaion gauza bera gertatzen zaizuela. Ez zaretela beste munduko ezer.\nILEHORIA: Eskerrik asko.\nBURGOS: Ez horregatik.\nILEHORIA: Orain arte Hiber, Kapelu eta Merlineri lekukotzak hartu dizkiet garai hartaz, Andaluziara Merlinek eta biok egindako bidaiaz, La Marabunta taldeaz... Uste dut biluztu egin direla denak, baina politegi atera da hala ere.\nBURGOS: Joder, eta zer gehiago nahi duzu?\nILEHORIA: Ez dakit. Argi-itzalen bat. Uste dut argi-itzalek soilik ahalbidetuko didatela ikerketa honetan Victorrengana iristea.\nBURGOS: Bada beste zerbait.\nILEHORIA: A, bai?\nBURGOS: Oso aktore txarrak zineten.\nBURGOS: Baina autentikoak, hori bai.\nILEHORIA: Eta lagun onak.\nBURGOS: Eta lagun onak. Horretan inbidia izan dizuet beti.\nBURGOS: Bai. Nik ez dut izan halakorik.\nILEHORIA: Halakorik zer?\nBURGOS: Halako… kuadrillarik.\nILEHORIA: Tira, Euskal Herriko hitz madarikatua, kuadrilla.\nBURGOS: Bai. Baina nik, adibidez, faltan bota izan dut hori. Zuek beti zuek zarete, ez didazue behin ere utzi taldean guztiz sartzen. Ondo ikusten duzuen satelitea naiz, asko jota.\nILEHORIA: Kuadrilla bat gara, beraz, bere adiera guztian.\nILEHORIA: Baina zu ere beti jende interesgarriz inguratua oroitzen zaitut.\nBURGOS: Eta hala zen. Baina beste era bateko harremanak ziren. Teatreroak, pintoreak, musikariak, artistak. Oraindik mantentzen ditut horrelako harremanak, baina ni jada horretan ez nabilen heinean, beste gauza bat da.\nILEHORIA: Kuriosoa da.\nILEHORIA: Guk laurok, azken batean, teatroaren eta poesiaren inguruan ezagutu genuelako elkar. Gu ez gara, berez, kuadrilla bat. Kapeluk kalean jarritako afixa batzuk izan ziren aitzakia, edo zubia.\nBURGOS: Bai, hori egia da.\nILEHORIA: Alderantzizko istorio bat da gurea. Arteak elkartu gintuen, eta denborarekin kuadrilla tipiko bat bilakatu gara kasik, hilean behin afaltzeko geratzen dena garai zaharrak oroitzeko.\nBURGOS: Beti egin izan dituzue gauza arraroak.\nILEHORIA: Bai. Hala ere, iragan hura nolabaiteko sekretu partekatua dela sentitzen dut, sarritan bueltatzen gara hura gogoratzera.\nILEHORIA: Zuk gogoratzen duzu nik Merlinerekin Andaluziara egindako bidaia?\nBURGOS: Berez ez. Badakit lehenengo gauean lagundu zintuztedala, baina ez dut oso ondo gogoan. Garai hartan sarritan joaten nintzen Madrilera, beraz, nahastu egiten zaizkit datak. Elkar ezagutu berri genuen, eta Madrilera merke joatea beste asmorik ez nuen nik bidaia hartan.\nILEHORIA: Uste duzu gurea benetan adiskidetasun hautsezin bat dela?\nBURGOS: Ez, ez delako beti horrela izan. Esango nuke ia hamabost bat urteko lapsus bat egon dela, zeinean oso gutxi egon zareten. Egon garen.\nILEHORIA: Bai, hala da. Ni antzerki biretan murgilduta, zuek guztiok bakoitza bere haurrekin gora eta behera.\nBURGOS: Nahikoa lan.\nILEHORIA: Nahikoa lan, bai. Eta orain?\nILEHORIA: Nola ikusten gaituzu orain?\nBURGOS: Hara, uste dut bizitzaren etapa honetan berriz ere topo egin duzuela.\nILEHORIA: Zergatik dela uste duzu?\nBURGOS: Tira. Dagoeneko bakoitzak bere apustuak egin ditu bizitzan, bere esperientziak eduki ditu. Jada ez dago atzera bueltarik zuentzat. Zaretenak zarete, ondorio guztiekin. Ez daukazue bizitza guztia aurretik. Gauza asko egin ditzakezue, egin ditzakegu oraindik, baina ez hutsetik hasita. Aukerak murriztu dira, agian iragan gehiago duzue etorkizuna baino. Porrotak eta garaipenak zenbatzeko tenorea da. Kontziente izan egindakoaz, geratzen denaz gozatzeko inpultsoa hartzeko. Baina soilik begirada errealista batetik egin daiteke hori. Eta, normalean, hori egiten saiatzean sartzen da jendea krisian.\nILEHORIA (ironiaz): Psikologoa dirudizu.\nBURGOS: Antzerkia egin ostean ezin nuen karrera hobeagorik hautatu. Zorionez oso gaizki zaudete artistak, ez zait lanik falta.\nILEHORIA: Hain ezberdinak dira hartu ditugun bideak?\nBURGOS: Bai. Eta zuetako bakoitzak egin du porrot zerbaitetan.\nILEHORIA: Bale, ez kontatu gehiago.\nBURGOS: Ez zenuen guztia jakin nahi?\nILEHORIA: Ez dakit beharrezkoa den.\nBURGOS: Esango nukeena da duela hogeita hiru urte bat zinetela. Bizitzak bidegurutze batean jarri zintuzten: sormena eremu publikoan edo pribatuan. Bakoitzak bide ezberdin bat hartu zuen. Merlinek guztiz abandonatu zuen artea, eta familiako eta laneko harremanetara bideratu zuen bere sormena, kulturarekin batere zerikusirik ez zuen ofizio batean. Porrota. Kapeluk erdibide bat saiatu zuen, sortzen jarraitu baina denbora librean, bizitza horri eman gabe. Porrota berak ere. Zuk beste muturrera egin zenuen, artearen alde bizitza emanda, baina porrot egin zenuen, familia sortu nahi izan zenuenean.\nILEHORIA: Joder. Ez dakit bat natorren horrekin guztiarekin. Bizitza mota asko egon daiteke, eta ez da ezer gertatzen. Baina egia da, zer pentsatua ematen dit.\nBURGOS: Zuetako bakoitzak errepresentatzen du ondokoak bere bizitzan lortu ez duena. Eta horregatik behar duzue elkar. Lasaigarri egiten zaizue norberak bizi ez duena ondokoak bizi izan duela jakitea.\nILEHORIA: Konturatzen zara ez duzula inoiz nik idatzitako ezer irakurri?\nBURGOS (minduta): Hori ere sartu behar duzu ikerketa madarikatu horretan?\nILEHORIA: Gogoan dut sarritan entzun dizudala gizarte honetan marjinatua sentitu izan zarela euskaraz ez jakiteagatik.\nBURGOS: Eta bai, hala da. (Pausa) Baina orain euskaltegian nago.\nILEHORIA: Zuk ere gainditu dituzu zure porrotak, Burgos, zorionak.\nBURGOS: Joan-hadi-pikutara. Behintzat, akaso, zure ikerketa ostia hau publikatzen bada, garaiz helduko naiz idatzi duzuna ulertzera. Batez ere, nire hitzak itzultzerakoan traizionatu ez nauzula segurtatzeko.


Presio atmosferikoa eta haizea | Geografía | Xuletas, chuletas para exámenes, apuntes y trabajos\nPresio atmosferikoa eta haizea\nEscrito el 28 de Febrero de 2016 en vasco con un tamaño de 32,73 KB\nEGURALDIA:Toki batean eta momentu batean dagoen atmosferaren egoera.\nMeteorologia arduratzen da eguraldiaz,beraz,eguraldiaren arloaz arduratzen den zientzia da.\nKLIMA:Toki batetan nagusi izaten den eguraldia,klimatologia arduratzen da klimaz.\nBEHATOKI METEOROLOGIKOAK:Eremua da,eguraldiarekin lotutako datuak hartzen dira:TºC,Pmm,Haizea,Presio atmosferikoa.\nFAKTOREAK:Zerek eragina daukan.Klima batean eragiten duten hainbat puntu.\nBi mobimentu lurrak: errotazioa (24h,mendebaldetik ekialdera) eta traslazioa (eguzkiaren inguruan 365 egun),biak egiten ditu aldi berean.\nLurra inklinauta dago,ondorioz, eguzkiaren inguruan buelta egiten duenan, toki batzuetan 6 hilebeteko negua eta 6 hilebeteko eguna izaten dute, izan ere, inklinazioarengatik eguzki izpiak ez dira iristen.\nLurraren mugimenduak eragina dauka klimetan.\n(ekuatoretik edozein puntutara dagoen puntua):\nGune polarra → klima polarra\nGune epela→ klima epela\nGune beroa → klima beroa\nKokapena: Bi kontinenteen artean.Bi ozeanoen artean,Bi aire masa ezberdinen artean.\nItsasoaren eragina:Kostaldean bai,barnealdean ez.\nAltitudea(0 m tatik zenbat m goazen igotzen):Mesetaren bataz bestekoa:800m. Altitudearen arabera klima desberdinak; mendiko klima\nFoehn eragina: Airea erliebe bat zeharkatzean beste aldera pasatzen denean, bere tenperatura handitu egiten da.Efektu hau emateko erliebe altu bat egon behar da,aireak topo egiten du horrekin eta airea igotzen da,gorutza doan einean ura gutxitzen zaio eta hezetasunera pasatzen da,beraz beheranzkoan tenperatura handiagoa da. Basamortu batzuk ere sortu izan dira Foehn efektuarekin.\nTermodinamikoak: zirkulazioa, haizeak nundik nora joten duen.\nAltuerako zirkulazioa atmosferikoa:\nmendebaldetik ekialdera mugitzen da,\ngune epelean (12 kilometrotara, alturan),\nabiadura handia 150 km/h.\nEragina: prezipitazioak sortu, ekaitzak. Neguan du eragin handia. Udan: Bizkaiko itsaso aldean bakarrik.\nAzaleko Zirkulazio atmosferikoa: gu gandik gertu, aire hotzak pisu handiagoa aire beroak baino.\nGoi presioa atmosferikoa A (antizikloia)(presio altua) → 1012 mb gora,760mm gora (egonkortasun atmosferikoa egoten da lotuta) ANTIZIKLOIA (uztu egiten du airea) (kanporako mugimendua, haizea bota) (eguraldi egonkorra)\nBehe presio atmosferikoa B/D(borraska, depresioa,presio baxua, ZIKLOIA) → 1012 mb behera,760mm behera(ezegonkortasun atmosferikoa egoten da lotuta) BORRASKA (batu egiten du airea,eguraldi desegonkorrak ekartzen ditu)\npresio atmosferikoa: airearen pisua\nnola pisatu: barometroak\nneurria: mb (1012) mm(760)\nadierazio mapetan: isobara bidez(marrak)\nBere tenperatura izango du\nbere pisua izango du (epela ariña, hotza pisutsua) presio atmosferikoak (altua baxua)\nhezetasuna (absolutoa eta erlatiboa (%)), (5ºC, 90% → Prezipitazioak sortzen ditu)\nFronteak: bi are masa ezberdinen arteko kontaktu azalera edo muga.\nFronte hotzak:Eguraldi ezegonkorra batez ere fronte hotzek (pikoekin adierazi eta kolore urdina\nFronte epelak (obalaua eta gorria)\nAire masa hotza/aire masa epela → prezipitazio\nugari, gure klima\nOSAGAIAK:Atmosferan aztertu eta kuantifikatu egin daitezkeen fenomenoak\nIntsolazioa eta hodeiak\nEgun lainotsu gehiago iparraldean\nPrezipitazio gehiago iparraldean\nTenperatu:Berotasun kantitatea gradutan neurtzen dena.\n6 tik behera hotza\n6-20 bitartean epela\n20 gora beroa\nHezetasuna itsasoaren hurbiltasunarekin lotuta dago, geroz eta itsasotik gertuago orduan eta hezetasun handiago.\nHaize epela sortzen denean eta haize horrek hezetasuna izaten badu behe lainoa sortzen da.\nPresioa eta haizeak\nPisua altua: antizikloia\nPisu baxua: zikloia\nHaizea pisu desberdinaren ondorioz sortzen da.\nErortzen den ura: solido(elurra, kaskabarra) edo likido (ihintza eta euria izan daidezke\n800 baino gehiago hezea\n300 etik behera, desertua , erdi helkorra\nfronte prezipitazioak: aireak bere mugimenduarekin dakarrena, hotzarekin euria\nPrezipitazioa tenperatura baino bi bider handiagoa → HEZEA\nPrezipitazioa tenperatura baino bi bider txikiagoa → LEHORRA\neguraldi atmosferikoa lh4 haize beroa gora edo bera Klima eta eguradia ATMOSFERAREN OSAGAIAK nola sortzen da haizea antizikloia eta depresioa irudiak nola erlazionatzen diren presio atmosferikoa eta eguraldia elurra euria eta kaskabarra presio atmosferikoa eta haizea


-‘App’ honen helburua da herritarren eta udalaren arteko komunikazioa erraztea eta arintzea, alde bikoa bihurtuz\n-“Gaur oso tresna erabilgarria aurkeztu dugu. ‘Bermeo Zabaltzen’i esker herritarrak erraztasun gehiago izango ditu udalarekin harremanetan jartzeko. Gainera, erabiltzailea herria hobetzeko bidean parte aktiboa izango da”, adierazi du Bermeoko alkate Aritz Abaroak\nBermeon, 2022ko apirilaren 28an.- Bermeoko Udalak App berria aurkeztu du gaur goizean: ‘Bermeo Zabaltzen’. Tresna honi esker, herritarren eta udalaren arteko komunikazioa asko erraztu eta arinduko da, herritarrek berehalako informazioa jasotzeko eta emateko aukera izango dutelako. Eskuratzea doakoa izango da eta Android eta Apple sistemekin bateragarria izango da.\n“Udal Gobernu honen helburu estrategikoetako bat da administrazio garden, hurbil, eskuragarri eta praktiko bat lortzeko pausu sendoak ematea. Zalantzarik gabe, gaur urrats garrantzitsu bat emango dugu zentzu horretan. ‘Bermeo Zabaltzen’ oso tresna erabilgarria izango da. Izan ere, herritarrak erraztasun gehiago izango ditu udalarekin harremanetan jartzeko. Udalaren aldetik nahi duen informazioa eskuratzeko aukera izango du eta, gainera, protagonista bihurtuko da. App honi esker informazio asko partekatu ahal izango du bere administrazioarekin eta herria hobetzeko bidean parte aktiboa izango da”, adierazi du Bermeoko alkate Aritz Abaroak.\nHori da, hain zuzen ere, erreminta honen gakoetako bat: alde bikoa dela. Hau da, edukia jasotzeko eta sortzeko aukera izango du App-a eskuratzen duen herritarrak. Honako atalak izango ditu ‘Bermeo Zabaltzan’ek:\n- 1.- KALEZAINDU: Herritarrek abisuak emateko aukera izango dute. Adibidez, herrian egon daitezkeen altzarien, lauzen… apurketak edo egoera arriskutsu edo konpondu beharrekoan dauden guneak identifikatzea. Helburua da konpondu beharreko edozein eremuren berri emateko aukera izatea eta herritarra Bermeo hobetzeko bidean protagonista izatea. Erabiltzaileak gunea mapa batean identifikatuko du, argazkia atera eta zuzenean pasako dio abisua administrazioari.\n- 2.-ABISUAK: atal honen helburua da herritarrak berak aukeratutako eremu edo gaietan (kultura, zinema, kirola, larrialdiak…), udalak eskaintzen duen informazioa jasotzeko aukera izatea, nobedade guztiez jakitun egoteko. Atal honetan, adibidez, herritarrak kaleen itxieren, ur edo elektrizitate etenen… berri izango du eta baita kultura, zinema, kirolaren… gaineko informazio eguneratua ere.\n- 3.-AGENDA: mugikorretik herrian egingo diren ekintza guztien agenda kontsultatzeko aukera eskaintzea da helburua. Hilabete bakoitzean aurreikusita dauden ekintza guztiak aztergai izango ditu herritarrak egutegian.\n- 4.-ALBISTEAK: atal honi esker udalak sortzen dituen albiste guztiak eskuratu ahal izango ditu erabiltzaileak.\n- 5.-KONTUAK EMAN: udal plangintza desberdinak, agintaldi plana, udal aurrekontua eta, azken finean, udalaren kudeaketaren berri modu erraz eta ulergarrian ematea da atal honen helburua.\nBost atal hauez gain, erabiltzaileak zuzeneko sarbideak aurkituko ditu Egoitza Elektronikora (tramiteak burutu ahal izateko), Bermibus-era (autobusa uneoro non dagoen jakiteko aukera egongo da eta herritarrak zehazki jakingo du bere geltokitik autobusa noiz pasako den), ‘Nire Ordainketa Wallet’-era eta Udaleko Kirol Sailaren bulego birtualera.\n“Bermibusari zerbitzu garrantzitsu bat gehitu diogu. Izan ere, erabiltzaileak uneoro jakingo du zenbat minutu itxaron beharko dituen autobusa hartzeko. Informazio hori oso erabilgarria egingo zaio herritarrari”, bukatu du Aritz Abaroak.\nBermeoko Udalak autogobernuaren, demokraziaren eta askatasunaren alde borroka egin zuten miliziano eta gudari bermeotarrak omenduko ditu\nBermeok eskaintza kultural zabala izango du uda honetarako\nBermeoko Udalak igogailua jarriko du Atalde eta Bizkai Buru kaleen artean irisgarritasuna hobetzeko


Uberan - Euskal Idazleen Elkartea - Yolanda Mosqueraren ilustrazioak ikusteko azken asteak\nYolanda Mosqueraren ilustrazioak ikusteko azken asteak\nYolanda Mosqueraren lanak ikusgai daude Ilustratzailearen Txokoan, Aieteko kultur etxean. Abenduaren 8ra arte ikus daiteke erakusketa.\nIlustratzailearen Txokoa programaren barruan, Yolanda Mosqueraren lanak biltzen dituen erakusketa zabaldu zuten irailaren 18an, Aieteko Kultur Etxean. Datorren hilean itxiko dute erakusketa, abenduaren 8an. Astelehenetan eta jaiegunetan izan ezik, egunero joan zaitezkete erakusketara. Astegunetan, arratsaldez dago zabalik (16:00-20:30); larunbatetan, berriz, goizez eta arratsaldez (10:00-14:00 eta 16:00-20:30), eta igandetan, azkenik, goizez (10:00-14:00).\nArte Ederretan lizentziaduna da Mosquera (Amurrio, 1978), diseinu grafikoan espezializatua. 2008an, haurren album Ilustrazioko graduondokoa ikasi zuen Bartzelonako Diseinu eta Art eEskolan, eta album ilustratuen munduarekin liluratu geratu zen.\n2011n, "Peru Abarka" álbum ilustratuen lehiaketa irabazi zuen, Beroki gorria liburuari esker. Huraxe izan zen bere lehen album ilustratua eta Euskadi Literatura Sarien Ilustrazio ataleko finalista izan zen.\n2013aren amaieran Caballitos de Sal haurrentzako olerki liburuaren ilustrazioak argitaratu zituen eta hilabete batzuk geroago lan honekin Ohorezko Aipamena lortu zuen “Sharjah Book” azokan (Arabiar Emirerri Batuak).\n2018an, Euskadi Literatura Saria jaso zuen, ilustrazio atalean, La pequeña Roque liburuaren ilustrazioei esker.\nMosqueraren lanari buruzko gehiago jakin nahi baduzue, hementxe daukazue bere webgunea eta bere bloga.


Euskarazko hedabide independente batek mendea betetzea ez da ahuntzaren gauerdiko eztula. Ospatzeko festa nagusia urriaren 12an egingo dugu, Donostiako Alde Zaharrean, kalea hartuz. Zein egun hoberik Euskal Herrian burujabetzak praktikara eramanaz jai herrikoi eta librezalea egiteko?\nEz gara gu "Hispanitatearen egun" izendatutako horretan hainbat hedabidek albiste bihurtuko duten ahuntzari begira geratuko.\nEuskal Herri osoko adin guztietako euskaltzaleei dago zuzenduta jaia: ARGIA Jendeak ospatu dezagun guztion ekarpenari esker iritsi dela hedabidea 100 urteak betetzera, eta oraindik kide ez diren euskaldunek festaren bidez ezagutu dezaten ARGIA, bere txikian eta informazio burujabetzaren bidez irakurleoi burua deskolonizatzen laguntzen digun komunikabidea.\nIzaera librea eta parte-hartzailea izango du egunak. Doan izango dira ekitaldi guztiak eta herritarrok festa jartzaile izango gara, ez "kontsumitzaile". Egitarau osoa da horren adibide. Egitarauaren xehetasunak, kartelean:\nTxikienak "Zomorro bila" arituko dira goizean Urgullen Iñaki Sanz biologoarekin eta Eñaut Aiertzaguena marrazkilariarekin. ARGIArekin atera duten Xapoketan karta-jolasa bertan eskuratu ahal izango da.\nEguerdian, helduagoek "Deskolonizazioa" gaia ardatz izango duen ibilbide historikoa egingo dute kalez kale Urko Apaolaza historialariak gidatuta eta Miren Artetxe eta Beñat Gaztelumendi bertsolariek zirikatuta.\n13:00etan guztiok elkartuko gara Konstituzio Plazan, soka-dantza herrikoia dantzatzeko. Xehetasunak Itsaso Zubiriak azaldu ditu astekariaren Komunitatea atalean. Eta dantza pausoak ikasteko bideo tutoriala hementxe daukagu:\nArratsaldean, besteak beste, Nortasun Agiri Arrotzen Jaurtiketa Txapelketan arituko gara. Ondoren, Alkorta anai-arreben soinu eta panderoak astindurik kale-jira dantzaria egingo dugu Alde Zaharreko kaleetan barna. 20:30ean hasita, Trinitate Plazan punta puntako kontzertu emanaldia gozatuko dugu aire librean.\nBete betean festara\nEuskaltzaleon komunitatea bildu eta bagarela ospatuko dugu festan. Festek garen hori indartzen dutenez, ARGIAn baliatu dugu plazara atera aurretik kontzienteki erabakitzeko nolako festa egitea nahi dugun, bizitzako hainbat alorretan guztiok bizi ditugun menperakuntzak gainditzen lagundu dezan.\nEuskalduna eta Euskal Herriko lurraldetasuna kontuan hartuta egina izango da eta gorputz anitzek plaza hartzea sustatuko du (adinez, generoz, azalez, ezaugarriz...). Gustu handiz eta intentzio politiko osoz hautatutako edukiak gozatuko ditugu: horren adibide izango da egun osoan zehar entzungo den musika, eta orain arte erreportajean aipatu ditugun ekitaldiez gain, Aimar Uribesalgok bazkalostean eskainiko duen Pobresiak emanaldia, umore zorrotzez egungo arazoak poesian jorratzen dituena.\nHaurren gustuko ekintzak ere izango dira egun osoan zehar: goizean Urgullen Zomorro Bila, bazkalostean eskulan txokoa eta arratsaldeko 17:00etan San Telmo plazan Txirri, Mirri eta Txiribiton pailazoen emanaldia.\nFestak ez du kontsumoa bultzatuko: ekitaldi denak doan eta libre izan daitezen, erakunde publikoen eta enpresen laguntza bilatu du ARGIAk eta beraz, gastuei aurre egiteko ez du kontsumismoa oinarri izango. Adibidez, Komunonak etxeari esker zortzi iturriko aska eskura izango dugu, hiriko ura edateko. Ura zaindu beharreko hondasun publikoa baita. Trinitate plazan egingo dugun bazkaria ere herrikoia izango da: ARGIAk mahaiak, aulkiak eta Saizar sagardo upela jarriko ditu, eta janaria bakoitzak etxetik edo inguruko ostatuetatik eramango dugu.\nKontzertu sorta indartsua, Trinitate plazan eta denei irekita.\nElikadura burujabetzari eusteko eta egungo kolonialismoaren oinarri diren multinazionalen eskuetatik ahalik gehien askatzeko, bertako edariak zerbitzatuko ditugu txosnan (Pagoa eta Otsaihen garagardoak, Besa ardoak, Korrikolari freskagarria, Bio-K zukua...).\nEta noski, kazetaritza independentea bultzatu nahi duen herritar orok aukera izango du ekarpena egiteko, baita ARGIAko kide egiteko ere, eta baita azken aldian argitaratu ditugun liburu, kamiseta, poltsa eta jolasak erosteko ere.\nHispanitatearen egunari bezperatik egingo diogu aurre, euskal zonbiak iratzarriz: "Napardeath" film trilogia osorik ikusgai (guztira 2 ordu) Trinitate plazan.\n"Bota dezala euria lasai"\nGorputzak nahi baino azpiegitura gehiago eskatzen dizkigunok, gauden lasai: euririk bada aterpea bermatuko digu karpak (eguraldi ona bada, aire librea nahiago). Eta komun publiko ederrak ditu Trinitate plazak.\nUrriaren 12a aurtengoa guztiz bestelakoa izango da. Kalean elkartuko gara!


Zure gas propanoaren instalazioa PREST izan nahi duzu beti?\nEzagutu gure Nortegas A PUNTO mantentze-zerbitzua, Nortegasen PGL kanalizatuaren bezeroentzat soilik.\nNORTEGAS A PUNTO mantentze-zerbitzu berriarekin, gure talde teknikoaren abantailez, arretaz eta aholkularitza profesionalaz gozatuko duzu.\nA PUNTO GASA\n8 €/hilabete + BEZ\nEtxebizitzan gasa kontsumitzen duten gailuen, berokuntza-zirkuituaren eta gas-instalazioaren urteroko berrikuspen prebentiboa.\nDerrigorrezko berrikuspenaren / ikuskapenaren ziurtagiria eta izapidetzea, 5 urtero.\nMatxuretarako arreta 24 h / 365 egun, 3 ordu baino gutxiagoan.*\nBertaraino joatea eta laneskuaren lehenengo 3 orduak doan, matxuraren kasuan.\nMatxuran konpontzeko aurrekontua doan eta konpromisorik gabe.\n* (Ez du laneskua barne hartzen 10 urtetik gorako gailuen kasuan, 10 urte bete aurretik mantentze-zerbitzua kontratatuta bazeukan salbu. Era berean, ez ditu zirkuitu termikoan egondako ur-ihesek eragindako kalteen konponketa edo erradiadoreak margotzea barne hartzen).\nA PUNTO EGUZKIA\n145 €/urtean + BEZ\nA PUNTO GASek eskainitako abantaila eta zerbitzu guztiez gain, urtero eguzki-zirkuitu termikoaren glikola neurtzea eta betetzea ere barne hartzen du.\nNortegasen bermea izango duzu, hots, gas naturalaren eta PGL kanalizatuaren sektorean esperientzia zabala duen konpainia handiaren bermea.\nDeitu orain 900 922 321 telefono-zenbakira edo bete ondorengo inprimaki hau eta gozatu NORTEGAS A PUNTOk eskaintzen dituen abantaila guztiez.


Haurren erabilera, kontrolpean | EIBZko liburutegia\nHaurren erabilera, kontrolpean\nAitor Aretxaga / 2014-05-21 / 566 hitz\nBelaunaldi berriko gailuak doitu daitezke haurren erabilera edo jarduna mugatzeko. Gurasoen kontrolerako ezarpenei esker, erabilera programatu, adinaren arabera batzuk baliogabetu eta App dendarako sarbidea uka daiteke.\nHaurrek ikusten dutena behar izaten dute. Eta, guztien artean, ukipenezko pantaila argitsu eta distiratsuak izugarri erakargarri zaizkie. Gailu elektronikoetan Parental Control edo Gurasoen Kontrola izeneko ezarpenak konfigura daitezke, eta ikusteko edukiak eta sarbideak mugatu. Lehentasunez debeka daiteke denda birtualetan ustekabeko erosketak egitea, edo nabigatzailean sartzea Interneten ibiltzeko. Era horretako kontrol neurriak, batez ere, tableta, telefono eta bideo jokoek izaten dituzte. Baina, tamalez, oharkabean pasatzen da.\nHaurren gehiegizko erabilerak edota okerrak dira zaintzekoak. Adituek ez dute gomendatzen debekurik ezartzea, baina bai neurtzea. Bakarrik asteburuetan erabiltzen uzteak, esaterako, ezinegona edo antsietatea sor diezaieke. Eguneko edo asteko aisialdia gutxienez gustuko hiru egitekotan banatzea omen da egokiena. Premisa hori betetzen lagun dezake Gurasoen Kontrolak, hain zuzen.\nBideo jokoek aste osoko planifikazioa egitea ahalbidetzen dute. Gehieneko ordu muga bat edo kuota ezar dakieke, edo, xehatuago, asteko egun bakoitzerako ordutegia finkatu. Horietatik kanpo ez dira ibiliko. Edukiak zein jolasak adinaren arabera sailkatu eta saihestu ditzakete, Internet erabilera iragazkiekin bideratu edo informazio pertsonala partekatzea debekatu.\nTelefonoen kasuan, erabilpena mugatzeko baino gehiago, debekuak ezartzeko bakarrik dira kontrol neurriak.\nGurasoen Kontrola 4.3 Jelly Bean bertsioarekin iritsi zen iaz Android euskarrira. Traba izan daiteke, batik bat, eguneratze hori Nexus lerroko tableta eta telefonoez gain beste gutxik dutelako oraindik. Baina ezintasun hori dutenek Google Play dendan hainbat aplikazio dituzte aukeran zeregin berdinetarako. Ospetsuenak Kids Place eta Norton Family doakoak dira, eta bertsio guztietan balio dute.\nTelefonoaren lehentasunezko Guraso Kontrola erabiltzaile bati debekuak jartzeko soilik da: Settings barruan, Add User or Profile aukeratu, eta han, Restricted Profile. Profila sortu eta izendatu; eta zerrendan ageri diren aplikazio batzuetarako sarbidea ukatu. Ez dago era bateko erabilpena zehazterik edo iragazkirik sortzerik.\nIPhone, iPad eta azken belaunaldiko iPod gailuen kasuan ere, erabiltzaile batek erabil ditzakeen aplikazioak aurrez erabaki daitezke. Pasahitz bidez babestuko da, gainera, kontrara egiten saiatzean. Honela: Settings lasterbidean, General atalean Restrictions aukeratu.\nDebekuen botoia han gaitzen da, eta jarraian pasahitza ezartzen. Zerrenda batean erabiltzeko pasahitza eskatuko duten aplikazioak ageriko dira behealdean. Ondoren, aukera gehiago ere badira; besteak beste, Apple etxekoak ez diren aplikazioak erabiltzeko debekua eta GPS geokokapena ezin kentzearena.\nUkipenezko pantaila goitik behera igurtzi, eta ezarpen apur batzuk ageriko dira. Settings hautatu, eta gero, Parental Controls. Umeek jakingo ez duten pasahitz bat ezarri. Indent-Placeholder debekatu, eta multzo horren barruko egitekoak pasahitza dakitenek bakarrik egin ahalko dituzte.\nXbox One eta Windows 8\nMicrosoftek, erabilera erraztu nahirik, Surface tableten Windows 8 eta Xbox One bideo kontsola ahalik antzekoenak egin ditu. Eskema bera errepikatzen dute: hasi saioa kontsolan; agintean menuaren botoia sakatu eta Settings hautatu; eskuineraino jauzi egin, Family aukerara; mugatu beharreko profila hartu; banaka, nahi diren debekuak ezarriz joan: zein informazio erakutsi eta Interneterako sarbidea debekatu, hainbaten artean. Xbox Live web ataritik erosoago egin daiteke. Aurreko kontsola Xbox 360 zein One berria ezarpen berberekin konfigura daitezke, erabiltzaile berbera partekatzen badute.\nSonyren kontsolaren kasuan, erabiltzaile kontu nagusi bat edo kudeatzaile bat dago. Horrekin saioa hasteko, pasahitz bat ezarri beharko da, eta, Gurasoen Kontrola doitzeko, beste berri bat: Settings atakan, Parental Controls. Leku berean dago Manage Sub Accounts, eta horrekin haurrentzako kontua sortuko da, muga eta debekuak ezarriz unean: joko batzuk debekatu; aplikazioak, filmak, adinaren arabera; sarean jolastean ahotsa, testu eta bideo trukaketak saihestu; jolaskideentzat erabiltzaile gonbidatuak sortzeko aukera kendu; eta Play Station Store dendan erosketa mugak ezarri, besteak beste.\nKategoria Berria egunkaria, Teknologia, etiketak 2014, Aitor Aretxaga, Berria, Gurasoen kontrola, Informatika by liburutegia. Gorde lotura.


Ekintzaileentzako eta enpresari txikientzako Ekiten digitalizazio programa jarri du martxan UKUEk - Aia orio - Karkara.eus\nEkintzaileentzako eta enpresari txikientzako Ekiten digitalizazio programa jarri du martxan UKUEk\nMaria Maya Manterola 2022-05-02 20:00\nEnpresa kudeaketaren inguruko formakuntza tailer baten irudia, Udal Elkartearen egoitzan.\nDigitalizazioaren alorrean urratsak ematen laguntzera dator Ekiten programa. Aholkularitzaz gain, sei prestakuntza saio eskainiko dizkiete Urola Kostako ekintzaile eta enpresari txikiei.\nEkiten digitalizazio programaren laugarren edizioa jarri berri du martxan Urola Kostako Udal Elkarteak, eskualdeko pertsona ekintzaileentzako eta enpresari txikientzako digitalizazio programa, hain zuzen ere.\nDigitalizazioaren alorrean urratsak ematen lagundu nahi diete. Horretarako, negozioen gaineko aholkularitza digitala eta sei prestakuntza tailer eskainiko dizkiete. Online izango dira guztiak ere.\nNegozio bakoitzaren presentzia digitala aztertuko dute lehenbizi. Behin diagnosi hori egin ondoren, negozio beharretara egokitutako estrategia digitala diseinatuko dituzte, aditu baten aholkularitzarekin.\nPrestakuntza tailer bakoitzak bi ordu iraungo du. Asteazkenetan izango dira, 10:00etatik 12:00etara:\nSare sozialak II. Sortu era askotariko edukiak eta programatu sare sozialetan denbora aurrezteko.\nSare sozialetarako askotariko edukia sortzeko, argitalpen-egutegi bat egiteko eta sare sozialetan denbora aurrezteko postak programatzeko ideiak.\nAurki zaitzaitela, Google My Business fitxa sortuz eta erabiliz.\nGoogle My Business negozio- fitxa sortu, eguneratu eta optimizatu posizionamendua hobetzeko: igo produktuak, partekatu albisteak…\nErosketak Instagramen. Nola saldu zure produktuak, online, Instagram bidez?\nInstagram Shopping-en ezaugarriak ezagutu eta prestatu. Bestelako aukerak online dendarik izan ezean.\nSortu negoziorako irudia, kartelak, edukiak eta bestelakoak Canva tresnarekin.\nSortu enpresaren komunikazio korporatiborako material grafikoa (kartelak, sare sozialetarako postak, logotipoak edo flyerrak).\nSortu eta editatu bideoak sare sozialetarako, mugikorrarekin.\nSortu eta editatu “Storie”tarako eta sare sozialetarako bideoak; enpresaren irudi erakargarria emanez, zerbitzuak eta produktuak saltzeko.\nIragarri eta iritsi zaitez sare sozialetan zure xede taldera.\nBaliatu online publizitatea eta sare sozialetako iragarpen tresnak xede talde gehiagorengana iristeko. Sortu eta kudeatu iragarki kanpainak Facebooken, Instagramen eta Linkedinen.\nTailerretan parte hartzeko beharrezkoa da aurrez izena ematea, helbide honetan galdetegia beteta. Saio guztietan edo intereseko saio batzuetan bakarrik eman daiteke izena.\nIzena eman edota informazio gehiago jasotzeko, enpresasustapena@urolakosta.eus helbidera idatzi edo 943-89 08 08 telefono zenbakira deitu daiteke.


Nola joan nire maskota erabiliz kafetegi batera, metrora edo zinemara | Consumer\nZure maskota duten leku askotara sar zaitezke, gainerako erabiltzaileak errespetatzen badituzu eta baldintza batzuk betetzen badituzu\narabera: Asteartea, 2021eko abenduaren 28a\nEspainiako etxeen % 40k maskota bat du, Amvac, Animalien Albaitarien Madrilgo Elkarteak emandako datuen arabera. Gure bizitza partekatzen duten animaliei egindako begirada asko aldatu da azken urteotan. Are gehiago, animaliak babesteko legea indarrean sartzen denean, "izaki sintentetzat" hartzen baititu. Beste bat gehiago dira etxean, eta gure eguneroko zereginetan laguntzea gustatzen zaigu. Orain, haiekin ateratzen bagara, erosketak egitera joan gaitezke, jatetxeetara eta kafetegietara joan, erakusketak bisitatu eta metroz edo autobusez bidaiatu, baina beti zentzuz eta jarraibide batzuei jarraituz.\nSaltoki publikoetara joan naiteke nire maskotarekin?\nGero eta ohikoagoa da maskotak gure kafetegi gogokoenean gosaltzen edo zapata batzuk erosten laguntzea merkataritza-zentro batean; izan ere, tokiko, erkidegoko eta estatuko araudiek dagoeneko kontuan hartzen dituzte konpainiako animaliak. Hala ere, sen onaz gain, gure animaliarekin batera joatea atsegina izan dadin bai guretzat bai establezimendu bateko gainerako bezeroentzat, zenbait baldintza bete behar ditugu:\nModa-kate eta merkataritza-parke ezagunak daude, baita auzo-denda ugari ere. Horiei esker, aretoetan txakurrak eta katuak sar daitezke, “betiere gainerako bezeroak gogaitzen ez badituzte”. Nola eraman behar dituzu?\nKomeni da animaliek beren mikrotxipa izatea.\nDenda batzuetan, tamaina- edo pisu-mugak daude (ez dute hamar kilotik gorakoa izan behar, adibidez).\nZakurrek uhala luzeegia ez izatea komeni da (metro bat baino gehiago ez izatea komeni da).\nTxakurra handia bada, hobe muturrekoarekin.\nPertsona bakoitzak maskota bakarra eraman dezake.\nKatu bat edo konpainiako beste animalia txiki bat bada, trasportin batean joan behar du.\nTxakurrak beste zakur batzuekin bizi behar du.\nOso urduri dagoen txakur batek edo makurtzen den txakur batek ez luke lokal batean sartu behar.\nNola joan zure txakurrarekin jatetxe eta kafetegietara\nAnimalia bat kafetegi batean sartzen den ala ez erabakitzeko eskumena udalarena da (goragoko arauei aurka egin gabe), eta Espainiako ia udalerri guztietan daude jatetxeak, tabernak edo kafetegiak zure txakurrarekin bazkaltzeko. Oro har, gainerako maskotekin —kutxatilak itxita dituzunekin— ere sartu ahal izango zara. Jatetxearen barruan jaten baduzu, kontuan izan:\nZure maskota lokalean sartu aurretik paseatzea, zure beharrak bete beharrik izan ez dezan.\nEz eraman urduri, lapur, ez oso lagunkoi…\nEz utzi korridorean etzaten eta ez blokeatu bidea; zure mahaiaren azpian eseri behar duzu.\nZure maskota hurbil izan (ez utzi mahaian edo aulkian).\nZiurtatu establezimendua “maskoten laguna” dela (pet-friendly), batez ere terrazarik ez badu.\nSupermerkatu, okindegi, fruta-denda eta abarrek elikagaiak dituzte bezeroen eskura, eta txakurrak eta gainerako maskotak ezin dira haietara sartu. Kalean jabearen zain egon daitezke, eta establezimendu askotan kako edo gune bereziak daude txakurrari lotzeko, pertsonak erosketa egiten duen bitartean.\nZinemara joan zure maskota erabiliz\nEstatu Batuetan edo Mexikon, zakurrekin egindako zinema batzuetara joaten uzten da, betiere baldintza jakin batzuetan (bereziki, higieneari, txertaketari eta animaliaren identifikazioari dagokienez); Espainian, 2019ko udan, zinemazaleentzako eta haien maskotentzako saio bat egin zen, eta arrakasta handia izan zuen.\nGainera, gaur egun, zure txakurrarekin Madrileko autozinera joan zaitezke. Autozineak urteko ia egun guztietan irekitzen du, eta zure maskota “baldin eta kontrolak egiten badizkiozu” gainerako erabiltzaileei. Animalia eramateak ez du kostu gehigarririk eta, gainera, ostegunetan “Txakurren arratsaldea: zatoz zure maskotarekin eta 2 × 1 bat oparituko dizugu krispetan!”\nEraman maskota garraio publikoan\nEspainiako hiri nagusietako batzuetan, zure animaliekin sar zaitezke metroan, tranbian, autobusean edo aldiriko trenean, bai trasportinean, bai uhala duten subjektuetan. Espainiako herri handienetako batzuetan nola jokatu behar duzun erakutsiko dizugu. Hala ere, udalerri askotan egin dezakezu: Cartagena (Murtzia), Irun eta Donostia (Gipuzkoa), Fuengirola (Malaga), Ourense edo Palma de Mallorca.\nMetroa eta tranbia. Txipez identifikatutako zakurrak joan daitezke asteburuetan, udan eta lanegunetan, puntako orduan izan ezik (7:00etatik 9:30era eta 17:00etatik 19:00etara), betiere muturrekoa, uhala luzaezina badute eta eskailera mekanikoak erabiltzen ez badituzte.\nBusa. Laguntza-txakurrak eta segurtasun-langileekin doazen txakurrak bakarrik joan daitezke. Animaliak trasportinean ere eraman daitezke, gainerako bidaiariak trabatzen ez baditu.\nAldiriak eta FGC (Kataluniako Generalitateko trenbideak). Kanal guztiak sar daitezke trenetara, muturrekoarekin eta katearekin. Uhala gehienez ere bi metro luze izanen da. Animalia txikiek saski edo kaiola barruan bidaiatu behar dute, jarlekurik hartu gabe.\nmetroa. Katuek transportin itxi batean joan behar dute. Bestalde, zakurrek bidaiatu ahal izango dute, geltokiaren eta trenaren zorua ukitzen ez badute, eta uhalarekin eta besoekin joaten badira, edo saski baten barruan. Ez dute onartzen beste animalia mota batzuekin sartzea, hala nola maskotekin.\nBusa. 8 kilo baino gutxiago pisatzen duten eta transportin baten barruan doazen zakurrak joan daitezke.\nEuskotren Uhalez lotutako zakurrak sar daitezke.\nTranbia. Zakurrak uhalez sar daitezke, edozein tamaina dutela ere.\nmetroa. Asteburuetan, jaiegunetan eta udan izan ezik, animaliek ezin dute bidaiatu puntako orduetan (7:30etik 9:30era, 14:00etatik 16:00etara eta 18:00etatik 20:00etara).Gainerako orduetan sarrera librea dago, baina tren bakoitzaren azken autoan jarri behar dira. Gainera, muturrekoa eta uhala eraman behar dute (gehienez ere 50 cm).\nAldirikoak. Zakurrak igo ditzakete muturrekoa eta uhala luzaezina (gehienez ere 1,5 metro). Bidaiari bakoitzeko animalia bat onartzen da eta gainerako bidaiariei ahalik eta traba gutxien egiten dien leku batean kokatu behar da.\nAutobusa.Oraingoz, txakur txikiak eraman daitezke trasportinetan, gida-gidan.\nmetroa. Ez da utziko metroan animaliekin bidaiatzen, itsu-txakurrekin izan ezik.\nAutobusa eta tranbia. Tamaina txikiko lagun egiteko animaliei sartzen uzten diete, betiere transportin itxi baten barruan, 45x35x25 zentimetro baino gehiago ez badira.\nMetroa eta tranbia.Onartzen da etxeko animalia txikien bagoietan sartzea kaioletan edo trasportinetan.\nBusa.Valentziako EMTak maskotentzako txartel berezia du. Gainera, txip bereizgarria izan behar dute, eta ez 15 kilo baino gehiago. Animaliak bidean ireki ezin den trasportin baten barruan eraman behar dira. Gainera, lekuz aldatu beharko da bidaiariren bat deseroso sentitzen bada.\ndendak garraio publikoa\nPisu bat alokatzea txakurrarekin: aurkitzeko bost gako\nNire txakurrik gabe! Non aurkitu txakurren planik onenak?\nZein hondartzatara joan naiteke nire txakurrarekin?


“Nafarroa barazkien munduko hiriburua da”. Hori esan zuen Ferrán Adriá sukaldariak Nafarroako Autonomia Erkidegoaren ortuari buruz 2007an Iruñean egindako “Bizitu barazkiak” izeneko Nazioarteko I. Kongresuan eman zuen hitzaldian. Horrez gain, bertako barazkien definizio hau eman zuen: “lurrari eta gastronomia nazionalari lotutako produktua da”. Baina chef ospetsua ez da tokiko produktua goraipatu duen bakarra izan. Joan Rocas sukaldariak uste du “babestu eta zaindu beharreko ondare gastronomikoa dela”. Eta gastrobotanika kontzeptuaren sortzaile etaIraultza Berdearen banderadunak, Rodrigo de la Calle, esan du"Tutera barazkien sukaldaritza-zerua dela”.\nIzan ere, Nafarroako ortua herrialdeko jaki-toki handienetako bat da. 6 jatorri-deitura ditu, bai eta 6 adierazpen geografiko babestu eta kalitatezko 4 ziurtagiri ere. Mendabia izeneko herriak JD gehien du Espainian, eta hamaika ziurtagiri ditu 78 km2-tan.\nLehengaien kalitate hori ez da kasualitatea. Ebro ibaiak, Nafarroatik igarotzen denak, lur emankorra sortzen du ibaiertz osoan zehar, “Mejana”. Klimatologiarekin eta aitzinean judutarrak, arabiarrak eta kristauak elkarrekin bizitzearen ondorioz sortu zen kulturarekin batera, barazki apartak eta singularrak lantzeko aukera ematen du. Besteak beste, hauek dira nabarmenenak: orburua, zainzuria, borraja, kardua edo pikillo piperra (“urre gorria” izena ere ematen zaio piper mota horri). Produktu horiek beti izan dira Nafarroako gastronomiaren parte, eta plater osasuntsuak eta orekatuak eman dizkiote nafarren ohiko dietari; izan ere, balio diuretikoa, antioxidatzailea dute, eta gaitxotasunak prebenitze\nJaki autoktono horiek Nafarroako iparraldean zein hegoaldean jan daitezkeen plater tipiko askoren protagonista dira, adibidez, menestra tradizionala, kardua arbendol eta pernilarekin, orburuak txirlekin, borraja patatekin edo ardanzopa edo zurukutuna, soberan dauden barazki-saldekin egindako zopa. Azken hori Nafarroako sukaldaritzaren osasungarritasun eta aberastasunaren ezaugarria da. Baina, zalantzarik gabe, enbaxadore nagusia zainzuri zuria da. Kolorez zuria, testura leuna eta zapore mingotsa du, ia hautemanezina izan arren. Errezeta gehienetan erabiltzen da. Edonola ere, bakarrik jaten badugu, konturatuko gara gozo-gozoa dela.\nLurraldeko barazkien ontasuna goraipatzeko, urtean zehar zenbait jardunaldi gastronomiko egiten dira Tuteran. Testuinguru horretan, hainbat eta hainbat proposamen eskaintzen dira, hala nola pintxo- eta menu-ibilbideak, bisitaldi gidatuak, berdurazko gisatuen txapelketak, tailerrak, hitzaldiak, kontzertuak eta Nafarroako Erriberan hainbesteko harrotasuna eragiten duen produktu horrekin lotutako jarduera anitz.\nUdaberrian, apirileko azken egunetatik maiatzeko lehenengo egunetara bitartean, Bazkaria Gorespen eta Jaiaren Jardunaldiak egiten dira, La Orden del Volatín elkarteak eta Tuterako Udalak antolatuta. Negua iristean, azaroaren amaiera aldera, beste hitzordu bat dago, Inverdura izenekoa.


Ebentualak ez kaleratzeko exijitzen diogu Mercedesi | LAB SINDIKATUA\nIndustria Metalgintza Ebentualak ez kaleratzeko exijitzen diogu Mercedesi\nMERCEDES-BENZek iragarri du berriki diesel aferaren kontura, eta eskaera jaitsiera argudiatuta, enpresa 10 egunez itxiko duela eta azaroaren 12tik aurrera gaueko txanda bertan behera utziko duela. Horretaz gain, zenbait langile ebentual kaleratzen hasi da eta hurrengo hilabeteetan, ehunka izan daitezke kaleratuak.\nLABek irmoki exijitzen dio MERCEDESi kaleratzeak bertan behera uztea. Oraingoan dieselaren aitzakia jarri dute, baina egia dena da asko eta asko kaleratu ditzakeela epe legalera ailegatzen direlako, eta beraz kontratu mugagabea egin beharko ziela.\nAldi berean, UGT, CCOO, EKINTZA eta PIMek oparitutako neurri gabeko malgutasunari heldu dio enpresak, langile guztien kaltetan. Ildo horretatik ordea, gogorarazi nahi dugu MERCEDESek duela aste gutxi gaueko txanda ordu erdiz luzatu zuela eta lan erritmoa %107’6koa dela, langileon osasunean ondorio kaltegarriak izanda. Aitzakia hutsa da beraz, ebentualekin berriro jolasteko eta malgutasuna era neurrigabean aplikatzeko.\nLABek bitarteko guztiekin egingo die aurre neurri hauei guztiei eta dei egiten diegu beste sindikatuei elkarrekin mobilizatzera enplegu eta lan baldintza duinen defentsan. Ez dugu onartuko diesel aferaren biktimak langileok izatea.


Nola isolatu etxe bat hotzetik neguan? | Berriztagarri Berdeak\npochoky | | Etxeko ekonomia\nNegu aldia hurbiltzen den bakoitzean, hotz eta tenperatura baxuen garaia iristen da. Etxe barruan zein kanpoan pertsonen errutina aldatzea suposatzen duen zerbait. Terrazetan egotetik sofan pelikula bat ikustera pasatu ginen. Eta hain zuzen ere hemen galderaren kit, geroztik badaude etxea berotzeko tenperatura egokia lortzen ez dugula. Hori dela eta, kontuan hartu beharreko zenbait aholku emango dizkizugu, une honetan zure etxea hotzetik isolatuta eduki dezazun.\nBurura etortzen zaidan lehenengo gauza da etxea eraiki den materialak. Horregatik, garrantzi berezia hartzen du sabai eta hormak hainbat materialekin, hala nola kortxoa, kotoi birziklatua, spray-aparra eta baita beira-zuntza ere.\nBeste funtsezko puntu bat leihoak dira. Horietatik hotza sar ez dadin, beharrezkoa da leihoak kalitate handikoak izatea. Bestela, zenbait material erabili beharko lirateke. Adibidez, jarri silikona leihoaren markoaren inguruan hotza sar ez dadin edo jarri aparra leihoaren beraren eta eraikinaren hormaren artean pitzadurak ixteko.\nPertsianen kutxek duten zirrikitua zinta isolatzailez estali behar duzu, bestela, airea bihar ez balitz bezala sartuko litzateke.\nEtxe bat isolatzean sartzen diren beste faktore batzuk hauek dira:\netxebizitza mota: lehen solairua, atikoa, duplexa edo txaleta\netxearen tamaina, hau da, dituen metro karratuak\netxearen kokapena, hau da, eraikinaren izkinan baldin badago edo aldameneko eraikin bat badago\nAltzariek, alfonbrek eta gortinak ere etxea isolatzen laguntzen dute. Argi dago etxea berri-berria bada eta oraindik mota honetako apaingarri elementuekin jantzita ez badago, tenperatura baxuagoa izango dela. Etxeko berogailu motaren araberakoa izango den arren, normalean asko kezkatzen gaituen zerbait, ahal badugu. fakturan aurreztu hilaren amaieran. Eta ez da berdina berogailu zentrala bada, zeinetan bero kontzentrazioa pizten den orduetan egingo den. Hala ere, sistema indibidualizatuta etxeen arabera, familia bakoitzak aukeratuko du bere etxebizitzarako tenperatura optimoa eta hura pizteko hobekien konpentsatzen duen denbora tartea.\nArtikuluaren bide osoa: Berriztagarri Berdeak » Energia aurreztea » Etxeko ekonomia » Nola isolatu etxe bat hotzetik neguan?


Aingeru Senperena bere lehen txapelaren bila - Albisteak - Bidania-goiatz\nBigarren finalean ariko dira, elkarren aurka, Aingeru Senperena goiaztarra eta Hilario Olano alegiarra. Ez dute txapelketa honetan txapelik jantzi oraingoz, eta igandean, beraz, bietako batek lehenengo aldiz jantziko du.\nLehenengo finala adimen urritasuna duten pilotarien artekoa izango da, eta Iñaki Divasson-Xabier Arizkorreta eta Leire Esnal-Eneko Sagarmendi dira bikote finalistak. Bigarren finalean, urritasun fisikoa duten pilotarien artean, Hilario Olano-Beñat Lizaso eta Aingeru Senperena-Mikel Merino bikoteek jokatuko dute. Gurpildun aulkiekin jokatuko dute.\nSenperenak eta Merinok Bidanian jokatutako kanporaketako hiru partidak irabazi zituzten. Beraz, finalean aurkari izango dituzten Olanori eta Lizasori irabazi zioten ere. «Partida gogorra izan zen Bidanikoa eta are gogorragoa izango da finalekoa», esan du Senperenak. Kanporaketa 15 tantora jokatu zuten eta finala 25 puntura izango da. «Urduritasunak ere gehiago izango dira, eta nekea ere bai», gaineratu du Senperenak. Zortzi urte inguru daramatza palan jokatzen goiaztarrak, eta azken lau urteetan antolatu den txapelketako lehen txapela jantzi nahi du.\nOlanok azaldu duenez, Senperenak eta Merinok bikote indartsua osatzen dute. «Abiadura handia ematen diote pilotari eta biak azkar mugitzen dira kantxan», zehaztu du alegiarrak. «Hamar urte daramatzat pilotan jokatzen, baina nik daukadan lesioarekin zaila da jokatzea, ezin baitut indar handiz eutsi eskuarekin». Izan ere, Olanok erraketarekin jokatzen du, eta lotuta izaten du bere eskuan erreminta, indar nahiko egiteko.\nCOVID-19aren inguruko neurriak direla eta, 150 pertsonentzat baino ez da lekurik izango. ETB1 telebista kateak zuzenean emango ditu partidak. Gurpildun aulkiekin jokatuko den finaleko lau pilotariek ondo ezagutzen dute elkar, entrenamenduetan elkarrekin aritzen baitira. Igandean, ordea, txapelak izango dira jokoan.


Alaitz Arruabarrena. Urriak 04.\nRaxoiren gobernuak onartutako lan erreformaren ostean, PPko agintari batzuk hartutako erabakia, oraindik indarrean zegoen “lan harremanetarako marko frankista” modernizatu eta berritu beharra zegoenaren aitzakia moduan erabili zuten. Oraindik bultzatu egiten da frankismoak langileak babesten zituenaren ideia....\nPascual Perez Ortiz. Dana Pamplona enpresa komiteko presidentea. Irailak 18\nDaukan interesagatik abuztu bukaeran Dana Pamplonako enpresa komiteko presidenteak idatzitako artikulua dakargu\nEuskal Herria Sozialista. Irailak 6.\nBeharrezkoa da sindikatuek denboran luzatuko den borroka plana antolatzea\nEuskal gehiengo sindikalak irailaren 26rako deitutako Greba Orokorra pauso garrantzitsua da PPren gobernuaren erasoei aurre egiteko. Raxoiren gobernuaren helburua langile klasearen lan eskubideak eta eskubide sozialak suntsitzea da: murrizketak...\n27 Maiatza 2012\nGaurko GARA-n Santiago Jimenez Villaverde del Rioko alkate marxistari egindako elkarrizketa dator. Azpian duzue elkarrizketa osoa. Aste honetan izan dugu Santiago Euskal Herria Sozialista-k antolatutako Aste Iraultzailean.\nLangile borrokak eta konkista sozialak frankismoan eta Trantsizioan\nAntonio Garcia Sinde. Maiatzak 07.\nLan erreforma onartu ondoren, PPko hainbat agintarik adierazi dute lege hau oraindik indarrean den “lan harremanen marko frankista” modernizatzeko beharrezkoa dela. Adierazpen hauek bat datoz frankismoak izaera paternalista zuela, eta langileak babesten zituela dioen iritziarekin. Frankismoaren helburu nagusia langile klaseari...\nMartxoaren 29ko greba orokorra arrakastatsua izan zen Hego Euskal Herrian, Galizian, Katalunian eta Estatu osoan. Gure eskubide sozial eta demokratikoen aldeko borrokan langile klaseak, beste behin, bere indarra eta borroka gaitasuna erakutsi zituen. Egun garrantzitsu horretako piketeetan eta mobilizazioetan, langileen eta gazteen...\nAitzol Arribilaga. Martxoak 28.\nUrtarrilaren 16an izan genuen berrietako bat Manuel Fraga Iribarneren heriotza izan zen, langile mugimenduaren, askatasunaren eta eskubide demokratikoen etsai amorratua, ministro frankista eta PPren fundatzailea. Komunikabide gehienek, gutxi batzuk izan ezik, beraien orrialdeak bere zapaltzaile jantzia “bizi osoko...\nManu Odriozola. Otsailak 09.\n09 Otsaila 2012\nEuskal Herria Sozialista. Urriak 28.\nEuskal Herria Sozialista. Urriak 04.\nIrabaziak izan arren, Tolosako SAM enpresak lau langile kaleratu eta langileen lan baldintzak okertu nahi ditu. Kaleratzeek eta enpresa itxierek jarraitu egiten dute Euskal Herrian. Errealitate oso gogorra ikusten ari gara eta Tolosaldea ere ez da libratzen. SAM bezala, beste enpresa asko daude eskualdean horrelako arazoekin. Mundu...\nAlaitz Arruabarrena. Irailak 17.\n17 Iraila 2011\nPSOE-ren gobernuak langileen aurkako eraso historiko bat onartu zuen ekainean, negoziazio kolektiboan aurka, enpresarien boterea handitu eta kaleratzeak merkatzeko. Modu honetan, eraso honek garbi erakusten du CCOO eta UGTko zuzendariek aurrera eramandako sindikalgintzaren porrota, egunez egun beraien ahultasuna nabariagoa delarik,...


WTTC: Bidaiak eta turismoa berreskuratzeko bidean\nHasiera » Topaketa Industriaren Albisteak » WTTC: Bidaiak eta turismoa berreskuratzeko bidean\nApirilaren 17, 2021\nWTTC berreskuratzeko bidean\nMundua bidaietara eta turismoetara, bileretara eta konferentzietara berriro irekitzen hasten denean - pertsonalki, garrantzitsua da irisgarria izateak negozioa norabide egokian nola abiaraziko duen aitortzea.\nBidaia irisgarriak eskaintzea ezinbesteko soziala eta negozio aukera da.\nWTTC-k gidaliburu garrantzitsuak prestatu ditu buruzagi, aditu eta gobernu erakundeen esparruetan oinarrituta.\nJarraibideek Goi Mailako Inklusio eta Aniztasunerako Jarraibideen eta Buruko Osasuneko Jarraibideen antzeko egitura jarraitzen dute.\nMunduko Bidaia eta Turismo Kontseilua (WTTC) gaur aurkeztu ditu sektoreko inklusiorako eta irisgarritasunerako goi mailako jarraibide berriak, desgaitasuna duten bidaiarien esperientzia ardatz dutenak eta Bidaia eta Turismo sektorea espazio inklusiboagoa bihurtzen lagunduko dutenak.\nJarraibide berritzaile eta garrantzitsu horiek sektore pribatuko liderrek Bidaia eta Turismo, bidaia eta ezgaitasun adituek eta gobernuen arteko erakundeen ikerketek garatutako ikuspegi eta esparruetan oinarrituta bildu ziren.\nLau zutabetan banatuta, jarraibideek azken sei hilabeteetan argitaratutako Goi Mailako Inklusio eta Aniztasunerako Gidak eta Buruko Osasunerako Gidak WTTCren antzeko egitura jarraitzen dute.\nFuntsezko lau zutabeen artean daude:\nGreziak 32 herrialdetako turistentzako berrogeialdiko eskakizuna uzten du\nHerritartasuna lortzeko herrialde errazenak


Isaki Lacuestaren 'Entre dos aguas' filmak irabazi du Urrezko Maskorra | Kultura | Berria\nDonostiako 66. Zinemaldia. Sari banaketa\nIsaki Lacuestaren 'Entre dos aguas' filmak irabazi du Urrezko Maskorra\nEpaimahai ofizialak aho batez erabaki du zuzendari katalanaren lana saritzea. Beste hiru sari nagusi lortuta, Benjamin Naishtat zinemagile argentinarraren 'Rojo' filma izan da 66. jaialdiko beste garailea\nIsaki Lacuesta eta Entre dos aguas filmeko lantaldea, atzo, saria jasotzean. JUAN CARLOS RUIZ / FOKU Tamaina handiagoan ikusi\nUrrezko Maskorra film bakar batek irabazten du urtero, baina Donostiako 66. Zinemaldiaren atzo gaueko sari banaketa ekitaldian bi irabazle izan zirela esan liteke kasik. Isaki Lacuesta zuzendari katalanaren Entre dos aguas filmak irabazi zuen sari nagusia, lan onenarena. Baina Alexander Payne zinemagilea buru zuen epaimahaiak beste hiru sari garrantzitsu film berari ematea erabaki zuen, Benjamin Naishtat zinemagile argentinarraren Rojo filmari: Zuzendari onenaren Zilarrezko Maskorra Naishtat berarentzat, Gizonezko aktore onenarena Dario Grandinettirentzat, eta Argazki onenarena Pedro Soterorentzat. Ohi baino aldarrikapen gehiago entzun ziren sari banaketa ekitaldian, hainbat irabazleren eskutik.\nUrrezko Maskorra irabaztea zer den aurrez ere bazekien Lacuestak, 2011n lortu baitzuen lehen aldiz, Los pasos dobles filmarekin. Oraingoan, Entre dos aguas aurkeztu zuen lehiara, duela hamabi urte grabatutako La leyenda del tiempo lanaren jarraipen gisa uler daitekeen filma. Lehen lan hartan nerabeak zirela agertu zituen Isra eta Cheito anaia ijito protagonistak, eta haien bizitzei berriro heldu die fikzioaren eta errealitatearen artean dantza egiten duen pelikula berrian. Epaimahaiaren iritziz, filmak «protagonisten bizitzak era intimo eta egiazko batean esperimentatzera bultzatzen ditu ikusleak», eta islatzen duen inguruaren «erretratu sozial bihozbera» bat eskaintzen du.\nPayne epaimahaiburuaren eskutik jaso zuen garaikurra zuzendariak, eta filmeko lantaldeko kideei oholtzara igotzeko deia egin zien. «Halakoetan, beti zuzendariak eta aktoreak agertu ohi gara, baina guretzat garrantzitsua da, 2004an Isra eta Cheito ezagutu genituenetik familian egin dugun lan bat izan delako». Israel Gomez Romero aktoreak ere, hunkituta, eskerrak eman zituen.\nRojo izan zen gaueko beste protagonista, Jorge Videlaren estatu kolpearen aurreko urteen Argentinaren erretratua egiten duen filma. Hunkituta jaso zuen Benjamin Naishtatek Zilarrezko Maskorra, eta saria lantalde osoarekin partekatu ostean, kulturak Argentinan bizi duen egoera salatu zuen. «Biharko egunkarietan halako albisteak agertuko dira eta zinemagintza ongi doala esango dute, baina errealitatea da Kultura Ministerioa itxi, eta idazkaritza batekin ordezkatu dutela. Kulturak duintasuna ematen du, herri baten duintasunaren parte da, eta duintasuna ez da negoziatzen».\nFilm berean egindako lanagatik jaso zuen Dario Grandinettik Gizonezko aktore onenaren Zilarrezko Maskorra, eta Rojo-k lantzen duen gaiari jarraituz, memoria aldarrikatu zuen: «Argentinako oso une berezi batez hitz egiten du filmak, zeinetan ondoren etorri zen tragedia prestatu zen. Zuzendaria jaio gabe zegoen artean, baina gertatutakoa interesatu, ikertu, jakin eta kontatzea erabaki zuen. Memoria berreskuratze edo freskatzearen sintesi bat da. Eta orain, mundu osoan eskuina eta faxismoa hazi egin diren honetan, prestatzen egon daitekeen edozer gauzari buruz ohartarazteko ere balio dezake filmak».\nFilm berean parte hartu duen Pedro Soterok eraman zuen Argazki onenaren saria. Donostian ezin izan zuen egon, baina oharra bidali zuen saria eskertzeko, eta Brasilgo egoera politikoa ere salatu zuen. Lula da Silva presidente ohiari eskaini zion saria; preso dagoela gogorarazi, eta justiziak «akats historio hori lehenbailehen zuzentzeko» eskatu zuen.\nSaritutako gidoilarien eskutik jarraitu zuten aldarrikapenek. Gidoi onenaren saria ex aequo jaso zuten Paul Lavertyk —Iciar Bollainek zuzendutako Yuli-gatik— eta Louis Garrelek —berak zuzendutako L'homme fidele filmagatik—. Lavertyk salatu zuen 58 urte indarrean daramatzala Kubaren aurkako blokeoak; legez kanpokoa dela, eta NBEk urtero bukatzeko eskatu arren, AEB eta Israel, «gizarte zibila kolektiboki zigortzen bi adituak», beti aurka agertzen direla gogorarazi zuen, eta blokeoa behingoz amaitzeko eskatu. Garrelek, berriz, Jean Claude Carrier ko-gidoilariarekin lan egitea amets bat zela adierazi zuen, eta kartzelan dagoen Oleg Sentsov zinemagile ukrainiarrekin partekatu zuen bere saria.\nEmakumezko aktore onenaren Zilarrezko Maskorra Pia Tjeltak irabazi zuen, Blind Spot filmean egindako lanagatik. Erabat hunkituta, Tuva Novotny zuzendari eta «lagun onenari» eman zizkion eskerrak. Filmak jorratzen duen gaiari erreferentzia eginez, buruko gaitzei aurre egiteko egunerokoan elkarri begiratu behar zaiola aldarrikatu zuen. Epaimahaiaren sari berezia, berriz, Brillante Mendozaren Alpha, The Right To Kill filmak eraman zuen. Bestetik, nazioarteko kritikaren Fipresci saria Claire Denis zuzendari frantsesaren High Life filmak eraman zuen.\nIrizar saria, 'Oreina'-rentzat\nEuskal film ugari izan da aurtengo Zinemaldian, eta horien artean, Koldo Almandozen Oreina. Zuzendari Berriak sailean erakutsi zuen bere lana zinemagile eskarmentudunak, eta Euskal Zinemaren Irizar saria irabazi zuen. Txintxua Films eta Marian Fernandez ekoizlea eskertu zituen Almandozek saria jasotzean, filma egiteko bere «iparrorratza» izateagatik. Zuzendari Berriak ataleko epaimahaiak, berriz, Hiroshi Okuyamaren Boku wa lesu-sama ga kirai / Jesus filma saritzea erabaki zuen, baita Celia Rico Clavellinoren Viaje al cuarto de una madre-ri aipamen berezia egitea ere —azken horrek Gazteriaren saria ere eraman zuen, 300 gaztek baino gehiagok osatutako epaimahaiak ematen duena—.\nBestalde, Zabaltegi-Tabakalera sailean, Jean-Gabriel Perioten Song for the Jungle film laburra saritu zuen atal horretako epaimahaiak, eta beste film labur batek, Elena Lopez Rieraren Los que desean lanak epaimahaiaren aipamen berezia eraman zuen. Film laburrak saritzeko erabaki «ausartagatik» eskerrak eman zizkion Periotek epaimahaiari.\nPerlak saileko lanen artetik, aldiz, ikusleek hautatzen dute irabazlea, eta Donostia Hiria Publikoaren Saria Another Day of Life animaziozko filmari ematea erabaki zuen, Raul de la Fuente zinemagile nafarrak Damian Nenow poloniarrarekin batera zuzendu duena. Sail berean, Lukas Dhonten Girl lanarentzat izan zen Europako Film Onenaren saria.\nHorizontes Latinos sailean, Maria Alcheren Familia sumergida saritu zuten, eta epaimahaiak aipamen berezia egin zion Agustin Toscanoren El motoarrebatador filmari. Zinema Eraikitzen saria, berriz, Lucia Garibaldiren Los tiburones-ek eraman zuen. Eta hizkuntza ez hegemoniko batean egindako lan baten ekoizpena laguntzeko Glocal in Progress programan, berriz, Ignas Jonynasen Nematoma izan zen hautatua.\nZinema Ikasleen Nazioarteko XVII. Topaketako epaimahaiak, berriz, Diego Cespedesen El verano del león eléctrico saritzea erabaki zuen, eta baita David Pinheiro Vicenteren Onde o verao vai (Episódios da juventude)-ri aipamen berezia egitea ere.


PAG 1/1 - TOTAL 10 Jabetzak\npisu - Madrid (Carabanchel) , Eraikitako azalera 56m2, 3 Gelak, 1 bainugelak.\npisu - Madrid (Laguna) , Eraikitako azalera 84m2, 3 Gelak, 1 bainugelak, Igogailua.\npisu - Madrid (Las Aguilas) , Eraikitako azalera 80m2, 3 Gelak, 1 bainugelak, Igogailua.\npisu - Madrid (Aluche) , Eraikitako azalera 90m2, 3 Gelak, 1 bainugelak, Igogailua.\n269.000 € - 7%\npisu - Madrid (Carabanchel) , Eraikitako azalera 60m2, 2 Gelak, 1 bainugelak.\nalokairua 720 €/hilabetea\npisu - Madrid (Campamento) , Eraikitako azalera 58m2, 2 Gelak, 1 bainugelak, Igogailua.\npisu - Madrid (Campamento) , Eraikitako azalera 80m2, 3 Gelak, 1 bainugelak, Igogailua.\npisu - Madrid (Atocha) , Eraikitako azalera 68m2, 3 Gelak, 1 bainugelak.\npisu - Madrid (Lucero) , Eraikitako azalera 89m2, 3 Gelak, 2 bainugelak, Igogailua, igerilekua, Urbanizazioa.


Gurpil zoroa hautsi beharra — Eibar.ORG | Eibarko peoria\nHemen zaude: Hasiera / Blogak / Amatiño / Gurpil zoroa hautsi beharra\nGurpil zoroa hautsi beharra\nAmatiño 2010/12/22 00:20\nBartzelona 0 – Athletic 0. Segurutik Athleticek ez du Bartzelona gainditzerik izango hamabost egun barru San Mamesen, baina bart Camp Noun lortutako hutsanako berdinketaz helburu nagusi bi erdietsi ditu. Batetik, barregarri ez gelditzea. Eta, bestetik, urtarrilaren 5eko partidarako sarrera guztiak aldez aurretik saltzea. Ez da gero gauerdiko ahuntzaren eztula.\nMunduan, Europan eta Hego Ameriketan gehienbat, 10.000 inguru edo dira lehen mailako jokalariak. Horietako %0,2 Bartzelona taldean. Merkatu berberean, berriz, berrogeita hamarren bat dira euskal jokalari guztiak, eta horietarik %40 Athletic-en daude. Horrez gainera Bilboko klubaren aurrekontua 58 milioikoa da, Bartzelonarena 400ekoa den artean. Merkatu legeen arabera ez litzateke batere samur inoiz edo behin Athletic-ek irabaztea. Baina, hala ere, merkatua hori baino konplexuagoa da.\nMerkatua ez da justua\nAthletic-ek orain hamabost egun jokatu zuen Realarekin, aurreko astean Levanteren kontra eta hurrengoan A Coruñako Deportivoaren aurka. Aipatu hiru taldeak egon berri dira (eta baten batek jarraitzen du egoten) auzi-prozesutan, besteak beste euren ahalak baino ur handiagotan aritzeagatik edo, Axularrek esango lukeen bezala, hondarrik gabeko itsasotan sartzeagatik.\nBaina, jakina, talde bi aurrez aurre zelaian elkarren kontra lehiatzen direnean ez da inondik ere zorrik, gardentasunik edo kontu garbirik jokoan izaten, praka motzean ateratzen direnen unean uneko trebetasunak baino. Behar bada sistemak ez du zintzoen portaerarik saritzen eta, ziurrenik, lehiaketa ez da justua (galdetu bestela hartzekodun pribatuei zein ogasun publikoei) baina bai, behintzat, bizitza bera bezain justua.\nEuropa ez da beti errenta\nZaleok uste izaten dugu futbola zelaietan jokatzen dela baina baita, horratik, banketxeetan ere. Esaterako, Athletica (58 M euroren aurrekontua) eta Reala (30 M) bezalako taldeei ez zaie komeni izaten Valentzia (130 M), Atletico Madrid (130 M), Sevilla (120 M) edo Vila-Real (75 M) modukoek Europan emaitza onik izatea. Emaitza onek dirua sortarazten baitute eta diruak taldeak indartu.\nAlderantziz, Athletic-i zein Errealari gehien komeniko litzaiekeena zera da: Europar lehiaketetarako sailkatzen diren bigarren kategoriako futbol-talde espainiar guztiek lehen kanporaketan bazterrean geratzea. Eta ez onik opa ez dietelako, haien diru-iturriak moztea beharrezko zaielako baino.\nHau da, bigarren kategoriako klub horiek jokalari-taldeak programatu ohi dituzte Europan parte hartu ahal izateko tankeran. Eta euren oinarrizko ahalmenen gainetik kreditotan sartu ohi dira, banketxeen dirulaguntzaz ekipo hobeak osatzeko, Europan jokatzeko eta dirua irabazteko. Baina, Europan emaitza txarrak badira eta balantze ekonomikoa eskasa, ezin izaten diote zorrari erantzun eta, ondorioz, hurrengo denboraldian talde apalagoak osatu behar izaten dituzte, ez hain lehiakorrak, Athletic-en eta Realaren parekoagoak alegia.\nHarrobia beti ere garrantzitsua da baina, gehienetan, garrantzitsuagoa da nola-hala bankuen konfiantza bereganatuko duen itxurazko taldea osatzea. Talde lehiakorra osatzeko, berriz, dirua behar da, banketxeen konfiantza alegia. Eten gabeko gurpil zoroa. Eta, hain zuzen, Athletic-a eta Reala bezalako hirugarren kategoriako taldeei horixe baino ez zaie komeni: gurpil zoro hori haustea.\nBehar bada arrazoi osoa duzu. Hala ere, galdetzen hasiez gero:\nGetafek bospasei urte daramatza Lehen Mailan eta ez, hain zuzen, Madrilgo jokalariekin. Hori al da Athletic-entzat nahi duzun eredua?\nAthletic-k gehiago egingo omen luke diru gehiagoz... Eta gutxiagoz, jokalariak poloniarrak edo ukrainiarrak balira?\nDiru gehiagoz "Xabi Alonso, Arbeloa, Aduriz, Mikel Arteta, Almunia atezaina, Forlan, gurekin egon zitezkeen". Beraiek esan al dizute?\nAthletic-en helburua Europan jolastea izan beharko litzateke, eta ez Europan jolasten duten Espainiarrak berehala kanporatuak izatea. Badakit gaur egun bazkideek eta zelairako sarrerek lehen baino indar gutxiago daukatela aurrekontuan, baina konparatu dezagun talde hoien zelaien kapazidadea; Athleticek 40.000, Villarrealek 22.000, Sevillak 45.500, Valenciak 55.000, At. Madrid ez dut aurkitu, eta beste talde bat sartzeagaitik, Getafek 17.000. Zenbakiak ikusita, nola demontre lortzen dute talde hauek hainbeste diru? Europan jolastea da arrazoi bakarra? Iruditzen zait talde hoiek (eta batez ere Villarrealek eta Getafek)zeozer oso ondo egiten ari direla, eta Athletic-ek ez.Eta Athletic-en "filosofia" berezia, askotan gestio txar bat estaltzeko erabiltzen dala. "Ezin dugu ezer egin", Gure taldearekin ezin da gehiago egin", eta abar. Gure merkatua murritza da bai, baina diru gehiagogaz, agian Xabi Alonso, Arbeloa, Aduriz, Mikel Arteta, Almunia atezaina, Forlan, gurekin egon zitezkeen.\nEz dut Getafe eredu bezala aipatzen, akuilu bezala baizik; Getafe Europara ba doa eta azken bost urtetan Kopa final bitan sartu ba da, Athletic zergaitik ez?\nAthletic-eko bazkide gehienak (ia danak esango nuke) bezala, nik ez dut Athletic-en filosofia aldatu egin nahi. Baina iruditzen zait azkenengo urteetan Athletic zaleok gehiegi hitzegiten dugula "filosofiari" buruz, eta gutxiegi egin beharreko gauzetaz tituluak irabazteko. Agian tituluetatik hurrunegi gabiltzalako.\nSuposatzen dut aipatutako batzuk gustura etorriko zirela, eta beste batzuk ez. Baina diru gehiagorekin (edo daukagun dirua hobeto kudeatuz), jokalari fitxagarrien zerrenda haundiagoa litzateke, eta David Lopez, Ezquerro, Roberto Rios, Manu "ez dakit zer" (zein zan Murciatik ekarritako defentsa huraren abizena?) fitxatu egin ba dira, zergaitik ez gure zortzigarren probintziako Arizmendi, Arruabarrena, Forlan eta horrelakoak fitxatu?\nErantzun baliodunak eta baliagarriak. Eskerrik asko.\nNi ere bat nator Athletic-en "filosofiarekin" baina ez dakit ba bat ote natorren filosofia horri egiten zaizkion eskakizunekin.\nAthletic-ek Txinan egiten ditu kamisetak, Arrasaten egingo balitu "gureagoak" izango liratekeen arren. Baita garestiagoak ere, jakina.\nHarrobi-formula merkeagoa zen garai batean. Gaur, ostera, garestiagoa da. Nik ez dut uste Athletic-en jokalari guztiak lehen mailakoak direnik, eta ez dut uste merkatu librean denek irabazten dutena irabaziko luketenik. Formula zirraratsua da baina ez lehiakorra.\nHorrela izan behar duela? Horrela izan dadin nahi dugula? Bapo, baina ez "arrantzura larrera joan".


Gaixo - Diario de Noticias de Navarra\naitzol elizaran 07.03.2020 | 23:15\nHarrapatu gaituen birusa ez da koroa duen hori, baina mundua gaixo dagoela argi dago. Gaixo dago aste honetan Grezia eta Mediterraneo inguru horretan ikusi ditugunak ikusita begiratu besterik egiten ez dugulako, normaltasun batean irentsi.\nOnartuko dizuet, enaiz munduko pertsona enpatikoena. Egia esan, batzuetan nire buruari galdetzen diot ea hotzegia ez ote naizen, hainbat gauzek asaldatu ere egiten ez nautelako. Ohituega egongo naiz zenbait gauza ikustera, edo ulertzera, baina oraindik ez nago nahikoa ohitua giza miseriara. Miseria moralaz ari naiz noski, miseriatik ihesi datozen horiei miserableki erantzuten dion horrek duen moral miserable horretaz..\nOnartuko diet ere bertakoei asaldatzeko aukera. Euren irla, herri edo hiria egoera konprometitu samarrean jartzen baitu azken urteetako inmigrazio uholdeak. Sentitu daitezke deseroso, eta horri konponbidea bilatzea erraza ez dela ere onartuko diet, baita gure Super Europak ez diela erantzun pragmatikorik ematen ere, baina horrek ez du justifikatzen inorri ostikadaka erasotzea, itsaso erdian daudela txalupa ondoratzen saiatzea kolpeka, edo tiro egitea kostara gerturatu ez daitezen.\nArrunt tristea da haur bat hil dela entzutea, baina zenbat banakako egon dira orain artean? Gogoan duzue hondartza hartan buruz bera geratu zen txikitxo hura? Sirian, adibidez, egunero etxebizitza txikitu dietelako azpian harrapatuta gelditzen diren horiek? Stalin-ek esana omen da hildako bat tragedia dela, baina milioi bat hildako daudenean estatistika hutsa bihurtzen dela. Ez zait esaldi hoberik bururatzen hau dena biltzeko.\nNegarrez ikusi nuen haur bat albistegietan. Ekialde urbilekoa izango zen itxuragatik, eta dagoeneko ez zuela Greziara joan nahi zioen malko artean. Normala, nik ere enuke nahi, gerturatzerako tiroka, kolpeka edo gasarekin erantzungo balidate. Gerrako infernutik ihesi dator jendea, eta mendebaldeko pribilegioekin tupust egiten dute gordinean. Laguntzeko jarrera ere agertu izan dute nazioarteko zenbait herrialde eta erakundek, baina hori bai, zuen jatorritik mugitu gabe ahal dela. Bidaliko dizut salda beroa, hemen oilaskoa jaten dugun bitartean. Kafesne bat eskatu eta gaizki aterako baligute, ederki aldarrikatuko genituzke gure eskubideak, baina Genevako hitzarmenetan gerra errefuxiatuen inguruko erabakiak ordea ez ditugu hain barneratuak irudiz.\nHonekin guztiarekin lotuta aste honetan bertan jakin dut nola Siria, eta azkenaldian ezaguna egin zaigun Alepo hiria, beste batzuen artean, Bigarren Mundu Gerratik ihesi zihoazen greziarrentzako babes eremu izan zirela. Naziengandik ihesi alde egindako heleniarrak bertan hartu zuten babes, bertan aurkitu heriotzetik ihesbide bat. Herrialde hartzailea emaile bihurtu da denborarekin eta Naziengandik ihesi zihoazenak, Nazi moderno. Europa aldiz harresidun gaztelua bilakatu da, zenbait krokodiloren babespean.


Berneuil (Charente) - Wikipedia, entziklopedia askea.\nJean-Marie ARSICAUD (2014-2020)\n45° 23′ 35″ N, 0° 04′ 22″ W / 45.393055555556°N,0.072777777777778°W / 45.393055555556; -0.072777777777778Koordenatuak: 45° 23′ 35″ N, 0° 04′ 22″ W / 45.393055555556°N,0.072777777777778°W / 45.393055555556; -0.072777777777778\nBerneuil (Charente) (Frantzia)\nBerneuil (Charente) (Charente)\nBrie-sous-Barbezieux, Challignac, Chillac, Condéon, Passirac, Poullignac eta Sainte-Souline\nBerneuil Frantziako udalerria da, Charente departamenduan dagoena, Poitou-Charentes eskualdean. 2013an 325 biztanle zituen.\n2007an Berneuil udalerrian erroldatutako biztanleak 329 ziren. Familiak 128 ziren, horien artean 28 pertsona bakarrekoak ziren (8 bakarrik bizi ziren gizonak eta 20 bakarrik bizi ziren emakumeak), 40 seme-alabarik gabeko familiak ziren, 44 seme-alabak dituzten bikoteak ziren eta 16 seme-alabak dituzten guraso-bakarreko familiak ziren.\n2007an 164 etxebizitza zeuden, 127 familiaren etxebizitza nagusia ziren, 20 bigarren erresidentzia ziren eta 17 hutsik zeuden. 160 etxeak ziren eta 4 apartamentuak ziren. 127 etxebizitza nagusietatik 109 bere jabearen bizilekua ziren, 14 alokairuan okupaturik zeuden eta 4 doan lagata zeuden; 1ek gela bat zuen, 5 etxek bi zituzten, 11 etxek hiru zituzten, 18 etxek lau zituzten eta 92 etxek bost zituzten. 93 etxek euren parking plaza propioa zuten azpian. 54 etxetan ibilgailu bat zegoen eta 66 etxetan bat baino gehiago zituzten.\n2007an lan egiteko adina zuten pertsonak 178 ziren, horien artean 124 aktiboak ziren eta 54 inaktiboak ziren. 124 pertsona aktiboetatik 117 lanean zeuden (65 gizon eta 52 emakume) eta 7 langabezian zeuden (1 gizon eta 6 emakume). 54 pertsona inaktiboetatik 24 erretiraturik zeuden, 16 ikasten zeuden eta 14 "bestelako inaktibo" gisa sailkaturik zeuden.\n2009an Berneuil udalerrian 129 unitate fiskal zeuden, 312 pertsonek osaturik. Pertsona bakoitzeko diru-sarrera fiskalaren mediana urteko 15.435 euro zen. \n2007an zeuden 13 komertzioetatik, 3 eraikuntza enpresak ziren, 4 ibilgailuen saltze eta konpontze enpresak ziren, 1 garraio enpresa zen, 1 informazio eta komunikazio enpresa zen, 1 zerbitzu enpresa zen, 1 administrazio publikoko enpresa zen eta 2 «beste zerbitzu jarduera batzuk» multzoan sailkatutako enpresak ziren.\n2000. urtean Berneuil udalerrian 31 nekazaritza-ustiategi zeuden, 1.000 hektarea erabiltzen.\nChallignac (2,7 km)\nChillac (3,3 km)\nPoullignac (4,2 km)\nSaint-Aulais-la-Chapelle (4,3 km)\nBrie-sous-Barbezieux (4,4 km)\nSainte-Souline (4,6 km)\nCondéon (5,3 km)\nPassirac (5,3 km)\nOriolles (5,5 km)\nBessac (5,9 km)\nMultimedia: Berneuil (Charente)\nBNF: 15248479b (data)\nOrriaren azken aldaketa: 25 abendua 2019, 22:29.


Gizarteratze soziokulturalerako topaketa | Bizkaia Talent\nGizarteratze soziokulturalerako topaketa ludikoak Bilbo/Bizkaian\nZenbait urteren ondoren, ordura arteko eskarmentua aintzat hartuta, konturatu ginen Bilbao/Bizkaia lurraldetik kanpoko talentuen eta haiekin datozenen gizarteratze soziokulturala funtsezkoa dela gure lurraldean egiten duten egonaldia balioesteko orduan. Hori dela eta, zerbitzu orokorragoa eskainita, hauxe lortu nahi dugu:\nBizkaia Talenten zerbitzuekin lotura duten estatuko edo nazioarteko goi-mailako prestakuntzadun pertsona guztiei gizarteratzen laguntzea;\ngiro gertukoagoa sortzea, pertsonen eta profesionalen arteko esperientzietan oinarritua, harrera-zerbitzua aberasteko eta balio erantsi handiagoa emateko, topaketa eta jarduera ludikoen bidez.\n2012. urtetik, aldian-aldian topaketa soziokulturalak antolatzen ditugu giro atseginean, pertsonen eta profesionalen arteko harremanak bultzatzeko.\nXedea da pertsona horiek eta haiekin etortzen direnek tresnak izatea eskura beren gizarteratzea gure lurraldean erabatekoa eta asegarria izan dadin. Horretarako, hainbat jarduera ludiko antolatzen ditugu, Bizkaiko ingurune soziokulturala ezagutzeko, aldizka topaketak egiteko giro atseginetan, eta hemen denbora daramatenak eta heldu berriak, interes berak izan ditzaketenak, harremanetan sartzeko.\nHarrera zerbitzuaren erabiltzaileentzat, haien ezkontideak eta seme-alabak barne. Profesionalek eta beren senideek aukera dute Bilbo/Bizkaira munduko edozein tokitatik etorritako beste lagun batzuk ezagutzeko, gizarteratzen lagun diezaieten.\nEra berean, Euskaditik kanpo egon ondoren sorterrira itzuli diren pertsonentzat da.\nBISITA BASQUE BIODESIGN CENTERRERA\nSAN MAMES ESTADIORA BISITA\nZUHAITZAK LANDATZEN URDAIBAIKO BIOSFERA ERRESERBAN\nERDI AROKO BILBORA BIDAIA\nSERANTES MENDIRA TXANGOA\nERREMONTEAREN ARTEA EZAGUTZEN, GALARRETA JAI ALAIN\nBISITA GIDATUA IGARTZAKO MONUMENTU-MULTZOAN\nIDIAZABAL GAZTAREN SEKRETUAK EZAGUTZEN\nEUSKAL MUSIKA ETA DANTZAK\nARGIÑETAKO NEKROPOLIRA BISITA\nBISITA EKAINBERRIKO KOBETARA\nBILBOKO ELKARTE FILARMONIKORA BISITA\nTOPAKETA TALENTUAREKIN SAGARDOTEGIAN\nOÑATIKO UNIBERTSITATERA ETA ARANTZAZUKO SANTUTEGIRA BISITA\nBIZKA ESNEA KOOPERATIBARA BISITA\nBISITA GIDATUA ETA PINTXO-DASTAKETA DONOSTIAN\nSAGARDOA, TXAKOLINA ETA TALOA ETXERRIAGA BASERRIAN\nEUSKAL PILOTA LEKEITIOKO TRINKETEAN\nBIZKAIKO BASERRI ANTZINAKOENERA BISITA MUNGIAN\nPUNTA BEGOÑAKO GALERIETARA BISITA\nBIZKAIKO FORU-JAUREGIA BISITA\nMEETING TO KNOW THE KARRANTZA VALLEY\nBILBOKO HIRI-EREMU BEREIZGARRIEN BISITA


7/2021 DEKRETUA, otsailaren 12koa, lehendakariarena, zeinaren bidez laugarren aldiz aldatzen baita honako dekretu hau: 44/2020 Dekretua, abenduaren 10ekoa, lehendakariarena, zeinaren bidez prebentzio-neurri espezifikoak testu bakar batean bildu eta eguneratuko diren, alarma-egoeraren adierazpenaren eremuan, egoera epidemiologikoaren bilakaeraren ondorioz eta SARS-CoV-2k eragindako infekzioen hedapena geldiarazteko. - Eusko Jaurlaritza - Euskadi.eus\nArtikulu bakarra Euskal Autonomia Erkidegoko lurraldean pertsonak sartzeko eta ateratzeko mugak.\nTestuinguru horretan, lehendakariak bere eskumenez baliatuz emandako abenduaren 10eko 44/2020 Dekretuan, adierazpen orokor bat egiteaz gain, eranskin bat ere gehitu zuen, eta, horren bidez, osasun publikoaren arloan jada hartutako neurri espezifikoak xeheki eguneratuta, oinarrizko eskubideei eragiten dieten eta alarma-egoeraren erregulazioan kokatzen duen aurreikuspen espezifiko bat duten hainbat neurri zehazten dira, agintaritza eskudunak osasun publikoaren krisi-egoerari aurre egiteko ezinbestekoak diren modulazio egokiak ezarri ahal izan ditzan, haren larritasun handiarekin proportzionalak, oinarrizko eskubiderik eten gabe, betiere Konstituzioaren 55. artikuluak eskatzen duenaren arabera.\nEuskal Autonomia Erkidegoko lehendakariari dagokio, agintaritza eskudun gisa, alarma-egoeran eraginkortasunez ezartzen den zehaztapena onartzea.\nAldatu egiten da abenduaren 10eko 44/2020 Dekretuaren 2. artikuluaren 4. apartatua, eta honela geratzen da idatzita:\nMugatu egiten da bizilekua duten udalerriko barruti bakoitzeko pertsonen sarrera eta irteera, artikulu honetan jasotako salbuespen orokorrekin edo partikularrekin. Nolanahi ere, mugakide diren eta ohiko joan-etorriak dituzten udalerrien arteko mugikortasuna baimentzen da, lurralde historikoa edozein dela ere, gizarte-, ekonomia- eta kirol-jarduerak edo aire zabaleko jarduera fisikoa egiteko.\nDekretu honek 2021eko otsailaren 15eko 00:00etatik aurrera izango ditu ondorioak.\nDekretu honen aurka, administrazioarekiko auzi-errekurtsoa jar daiteke Euskal Autonomia Erkidegoko Justizia Auzitegi Nagusiko Administrazioarekiko Auzien Salan, bi hilabeteko epean, dekretua argitaratu eta hurrengo egunetik aurrera, Administrazioarekiko Auzien Jurisdikzioa arautzen duen uztailaren 13ko 29/1998 Legearen 10. artikuluan xedatutakoarekin bat etorriz.


Indarkeria matxistaren aurkako sentsibilizazio ekintza bereziak prestatzen ari dira azaroaren 25erako - Elgeta - Goiena.eus\nIndarkeria matxistaren aurkako sentsibilizazio ekintza bereziak prestatzen ari dira azaroaren 25erako\nLarraitz Zeberio Lekuona 2016-10-14 15:00\nIaz egindako ekintzarako herritarrek emandako zapatak gorriz margotzen.\nHerritarren parte hartzea eskatu dute udaletxetik. Eguaztenerako, hilak 19, deitu dute bigarren batzar irekia. Udaletxean egingo dute, 18:00etan.\nUdal ongizate sailetik herritarrekin batera prestatu gura dituzte azaroaren 25eko sentsibilizazio eta aldarrikapen ekintzak. Aurten ere indarkeria matxista salatzeko elkarretaratze batera deituko dituzte elgetarrak, baina horrekin batera bestelako kale ekintzak egin gura dituzte. Horiek prestatzen hasteko lehenengo bilera irekia egin zuten irailaren 15ean, eta hainbat ideia sortu ziren. Esaterako, 2016ko urtarriletik azarora bitartean Euskal Herrian eraila izan den emakume bakoitzeko silueta bat egitea, eta silueta guztiak herriko plazan ipintzea kandela eta krabelin banarekin. Horrekin batera informazio panel bat prestatu gura dute non indarkeria matxistaren askotariko adierazleak jasoko dituzten.\nEgindako beste proposamen bat izan da iluntzeko elkarretaratzerako pankarta berezi bat prestatzea, eta hamabost minutuko elkarretaratze isila egin ostean habanera edo olerki batekin amaitzea bilkura. Gaztetxetik ere ekintza berezi bat prestatzeko asmoa agertu dute. Poesia eta musika uztartzen dituen emanaldi berezi bat izan daiteke.\nEkimenaren bultzatzaileek hainbat ideia dituzte mahai gainean, eta hurrengo bileretan joango dira horiek guztiak lantzen eta gauzatzen. Jakinarazi dute eguaztenean, hilak 19, egingo dutela hurrengo batzar irekia "dena lotuta edukitzeko edo beste ideia batzuk lantzeko". Herritar guztiak daude bertan parte hartzera gonbidatuta. Batzarra 18:00etan egingo dute udaletxean.


Internet of Bodies: gorputzaren etorkizuna plataforma teknologiko gisa - SPRI\nPertsonei fisikoki konektatutako gailuen hazkundeak erronka eta aukera berriak dakartza\nGauzen Interneten zabalkundearen hurrengo urratsa giza gorputza da, izan ere, gero eta ugariagoak dira gorputzera atxikitzen eta txertatzen diren edo ahotik sartzen diren gailuak eta gailu horien helburua da gorputzaren datuak biltzea. Joera horri Internet of Bodies deitzen zaio, eta abantaila handiak dakartza medikuntzan eta osasunean, baina erronka handiak ere bai datu horien erabileraren arloan.\nDuela gutxi, Munduko Ekonomi Erakundeak liburu zuri bat argitaratu du, zeinetan aipatzen diren teknologia berri hauen aukera eta arriskuak, eta baita ere datuen gobernantza hobetzeko giltzarriak. Txostenak dioen bezala, datu biometrikoekin eta portaerari buruzko datuekin erlazionatutako informazio pertsonala biltzeak pribatutasun-arriskuak dakartza, baina diskriminazioa ere sor lezake enplegua, aseguruak, finantzak edo osasun-zerbitzuak eskuratzeko orduan.\nBai medikuntza arloan eta bai beste arlo batzuetan, ugaritu egin dira sentsorez hornitutako gailuak, hau da, gure gorputzaren funtzionamenduari buruzko datuak biltzen dituztenak. Gainera, horietako batzuk bereziki diseinatzen dira gorputzaren portaera aldatzeko, eta horrela hobetu egiten da patologia bati ematen diogun erantzuna edo areagotu egiten dira gure gaitasun fisikoak. Internet of Bodies kontzeptu zabala da, eta bere baitan hartzen ditu sistema ez inbaditzaileak (fitness eskumuturrekoak eta ordulari adimendunak), baina baita ere azalpeko txipak, organo artifizialak edo farmako digitalak.\nHorrelako gailuak ikaragarri zabaldu dira azken urteotan, gero eta kezka handiagoa baitago gure osasuna modu pertsonalizatuan kudeatzeko. Horren erakusgarri, glukosa, tentsioa eta tenperatura bezalako datuak monitorizatzen dituzten partxe medikoek 7.500 milioi dolar inguru sortu zituzten 2018an. Gainera, arlo medikoaren eta ez medikoaren arteko muga gero eta lausoagoa da: fitness egiteko wearable fabrikatzaile batzuek (adibidez Apple edo Fitbit) dagoeneko bideratu dituzte euren produktu batzuk osasun- eta aseguru-sektoreetara, eta produktu medikoak egiten dituzten konpainiek ere arakatu dituzte beste arlo batzuk, esaterako, industria.\nHorrelako teknologiek abantaila handiak dakarzkiote osasunari, besteak beste, pazienteen urruneko monitorizazioa, ohitura osasuntsuagoak sustatzea eta osasun prebentiboaren aurrerakuntza. Gainera, datu genetikoak, biologikoak eta portaerarekin lotutako datuak masiboki aztertzea oso baliagarria da zientziak aurrera egin dezan. Hala ere, Munduko Ekonomi Erakundearen liburu zuriak dio kontuan hartu behar direla interoperagarritasunarekin, zibersegurtasunarekin eta ekitatearekin lotutako arriskuak.\nHala, txostenak hainbat estrategia eta gomendio biltzen ditu gobernantza-sistema sendo bat eraikitzeko Internet of Bodies delakoaren inguruan. Neurri horietako batzuk dira “osasun arloko datuen” definizio berri bat, eta datu arriskutsuak sailkatzeko modu berri bat, beti ere oinarritzat hartuz horrelako teknologiekin eskuratutako datuek izan ditzaketen erabilpenak.


Gaberdiko Cowboy | BIZTU IRRATIXE\nArtxiboa gaika: Gaberdiko Cowboy\nPosted on abendua 10, 2019 by biztuirratia\nPosted on azaroa 4, 2019 by biztuirratia\nBueltan da gaberdiko cowboy!\nIrratsaio honetan azaroaren 5ean, Asunek gernikako talde feministarekin batera hasiko dugun Zinema zikloa izan dugu berbagai.\nHonetarako euretako bi partaide izan ditugu gurekin ikusi ahal izango diren pelikulen berri emateko.\nGainera, maitasuna zinearen bitartez nola erakutsi zaigun eztabaidatu dugu ikuspuntu feminista bat emanaz.\nEta gutxi ez balitz, bi estreinaldi proposatzen dizkizuegu. Zeintzuk diren jakin nahi? Entzun!\nPosted on azaroa 15, 2017 by biztuirratia\n2. denboraldixeri hasierie emoteko ametsan inguruen jardun gara eta honek pelikulatan ze papel jokatzen daben. Gainera Zine Klub Gernikako Pedro Durana eta Doru Presacariori eindotzaguen elkarrizketie entzuteko aukerie eukiko dogu. Horretaz aparte, Ibon Meñikagaz Azaroan 22xen Saregaz kolaborazinoan Astra Zineman proiekteko dogun Horas de Luz pelikulie komenteko dogu. Eta amaitzeko, Iraia Madariagak bere ikuspuntue emogo dozku azkenengo astietan Hollywoodeko sistema matxistieri buruz heltzen dabizkuzen albistien inguruen.\nGaberdiko Cowboy # 2 Ghibli estudioa\nPosted on uztaila 2, 2017 by biztuirratia\nGhibli estudioa da oingoan geure berbagaixe!\nMusika eta soinu bandak\nPosted on ekaina 2, 2017 by biztuirratia\nOingoan, Astra Zinemako gaztiok Tarantinori buruz ibilko gara:\nSoinu banda eta musika\nPosted on maiatza 2, 2017 by biztuirratia


Aita artzain zen : libürü bat, xiberotarrez\nArgitaratua: 07 Azaroa 2010\nXiberoko eüskara süstatü nahi düan SÜ AZIA alkarteak agerraraziko dü hebentik laster Aita artzain zen izenbürüko libürü bat. Hau date Robert LAXALT kasetalariak 1957. urtean argitaratü züan Sweet promised land izeneko libürü baten xiberotarrezko ützülpena. Hontan, Robert LAXALTek kontatzen züan zer izan zen Ameriketatako Estatü Batuetara desterritü zen haren aita Dominique LAXALTen bizia. Libürü hau hanitx ezagütürik da Mon père était berger frantsesezko ützülpenarengatik, hau bigerren aldi batez agertü delarik 2009. urtean.\nDominique LAXALT, Liginaga-Astüeko Galantenea etxaltean sortü bazen ere, orai artino ihork ez züan egin xiberotarrezko ützülpenik eta hortara plantatü da Jean-Pierre ETCHEBARNE mauletarra. Xiberotarrez idatzirik denik ez da hainbestekorik eta, arren, SÜ AZIAri hon üdüritü zaio libürü horren agerraraztea. SÜ AZIArentako egingei horrek badü kostü bat; xüxen erraiteko, 700 euro, 200 libürüren irartzeko (inprimatzeko), gehi 300 euro argitaratatze baimenaren biltzeko.\nAbentü honen ürrentzeala artino abantzeala erosi nahi izanen düenentako 200 hoillatako libüru hau 15 eurotan date (+ 5 euro postaz helarazteko fresentako). Hortik aitzina, 20 eurotan salgei date (+ 5 euro postaz helarazteko fresentako). Arren, xiberotarrez izkiribatürik den argitalpen baten lagüntzea gogoan izanen düzülakoan, libürü horren abantzeala erostea proposatzera horra gitzaüzü .\nAita artzain zen libürüa bildü nahi badüzü, jakinaraz izagüzü abentüaren 31ª artino 15 euroko xeka bat igortez (gehi, halabeharrez, 5 euro posta fresentako) helbide hontara : SÜ AZIA – Hondarearen Etxea – Jean-Baptiste Heugas karrika, 10 – 64130 Maule-Lextarre. Postaz igorte fresik ez ükeiteko, SÜ AZIAren egongian – Hondarearen Etxearen gaineko partean – igaraiten ahal zirate ere.\nOraidanik, eskerrik hanitx gure eskentza honi eginen deiozün batzarriaz.


Birjiñe Albira: «Sudur gorririk gabe, besteen mailan nago» | Bizigiro | Berria\nATZEKOZ AURRERA. Birjiñe Albira. Aktorea eta antzerki irakaslea\n«Sudur gorririk gabe, besteen mailan nago»\nHitza eta gorputza ditu adierazpide oholtza gainera igotzen denean. Umorearen bidez ikuslea astintzeko beharra defendatu du Albirak, istorio sinple eta zuzenak eskatzen dizkioten garai honetan.\n2021eko urriak 13 - Iruñea\nAktorea, ipuin kontalaria eta clowna da Birjiñe Albira (Iruñea, 1971), eta antzerki eskolak ere ematen ditu. Ke garaiak clown ikuskizuna aurkeztuko du bihar, Iruñean, 19:00etan, Nafarroako Antzerki Eskolan. Izan ere, Emakume Pailazoen Nazioarteko Jaialdia abiatu zen igandean.\nZer aurkeztuko duzu emakume pailazoen jaialdian?\nNik ere ez dakit. Gidoi bat badut, baina konturatu naiz inprobisaziotik ateratzea kosta egiten zaidala. Beraz, inprobisazioa izanen da. Aurrestreinaldia taberna batean egin nuen, baina antzerki eskolan beste gauza bat izanen da.\nClownaren bidez eguneroko kontuak azalduko dituzu?\nLanarekin lotuta dauden gauzez hitz egiteko aukera bat da. Lan bulego batean gertatzen da, eta ez dago inor lanean, telelanean ari direlako denak.\nUmorean zergatik dira hain erakargarriak eguneroko kontuak?\nEguneroko kontu horiek ez baditut umorez kontatzen, neure buruaz beste eginen nuke. Serioak dira, baina distantzia ere jarri behar da. Umorearen bidez, askotan, esaten duzuna hor gelditzen da. Barrez joaten zara, eta etxera ailegatzean pentsatzen duzu: «Kontxo, egia da». Jendea astintzen duzu.\nZer berezitasun du horrek, clownaren bidez eginda?\nClowna erabat inozentea da; orduan, edozer gauza esaten ahal duzu, eta inork ez du deus esanen.\nInozentea dirudi, baina ez da?\nClowna inozentea da, baina gertatzen diren gauzak ez. Inozentzia erabili daiteke, baina kontatzen dena oso gogorra izan daiteke.\nAktoreek ere kea saltzen duzue?\nBai, noski. Nik neuk kea salduko dut bihar. Askotan koloretako kea saltzen dugu, eta beste batzuetan nahiko iluna da. Baina kea da, azken finean. Gero bakoitzaren esku dago ke hori sendo bilakatzea.\nZaila da topikoetan erori gabe umorea egitea?\nClown egitean, zu zara, zure bizitzarekin, zure buruarekin eta zure denarekin. Umorea zugandik sortzen duzunez, topikoz betea bazaude, topikoz beteko duzu zure umorea. Baina hausnarketa egin behar duzu: zer ari zaren egiten, nola, eta zein den bidaltzen duzun mezua.\nIpuin kontalaria ere bazara. Badu loturarik clownarekin?\nIpuinak kontatzean, ni naiz; ez dut beste pertsonaia bat egiten. Clown egitean ere hor zaude, beste modu batean bada ere. Baina baduzu maskara bat, gauza asko egiteko baimena ematen dizuna.\nSudur gorria babes bat da?\nBai, erabatekoa. Ni lotsatia naiz; oholtzara igotzean babestuta egon behar dut: antzerkia egitean, pertsonaia batekin; kasu honetan, sudurrarekin. Gaztelu batean egotea bezala da; goitik begiratzen duzu, eta behean daudenei nahi duzuna egiten ahal diezu, ez direlako zuregana ailegatuko. Sudur gorria kentzen badut, besteen mailan nago.\nPailazoak eta ipuinak haurrekin lotzen dira?\nOso zaila da helduak ipuin saio batera joatea. Clowna haurrekin lotuta dagoela dirudi, baina ez ipuinak bezainbeste. Garai batean helduentzako ipuin saioak egiten ziren, gaztetxeetan eta tabernetan. Kultur etxeetan ere hasi ziren. Gero ez zegoen dirurik, eta kendu egin zituzten. Haurrenak geratu ziren.\nBideo motzen garaian, erraza da ikusleen arretari eustea?\nGeroz eta zailagoa; haurrekin bereziki. Ipuinak kontatzean, zerbait ateratzeko eskatzen dizute. Istorio zuzenak eta sinpleak nahi dituzte. Orain 10 urtekoei kontatzen diedana lehen gazteagoek ulertzen zuten. Gainera, dena ongi esan behar da; heriotza haurrentzat ez da existitzen. Sobera zainduak daude, baita helduak ere. Batzuetan, beharrezkoa da politikoki zuzenak ez izatea; antzerkiak, clownak edo ipuinek astindu egin behar gaituzte.